**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**178/2017. (VII. 27.) Kt. számú**

**határozata**

**Beszámoló a Tiszavasvári Egyesített Óvodai Intézmény 2016/2017-es nevelési év működéséről, szakmai tevékenységéről, a 2017/2018-as nevelési év előkészületeiről**

Tiszavasvári Város Önkormányzata Képviselő-testülete

1. a Tiszavasvári Egyesített Óvodai Intézmény 2016/2017-es nevelési év működéséről, szakmai tevékenységéről, a 2017/2018-as nevelési év előkészületeiről szóló szakmai beszámolóját megtárgyalta és elfogadja, a határozat 1. melléklete szerinti tartalommal.
2. felkéri a polgármestert, hogy értesítse az intézmény vezetőjét a hozott döntésről.

**Határidő:** azonnal **Felelős:** Dr. Fülöp Erik

polgármester

**Dr. Fülöp Erik Badics Ildikó**

**polgármester jegyző**

1. melléklet a 178/2017. (VII.27.) Kt. számú határozathoz

BESZÁMOLÓ

**a Tiszavasvári Egyesített Óvodai Intézmény**

**OM: 033140**

**2016/2017 nevelési év működéséről,**

**szakmai tevékenységéről,**

**a 2017/2018 nevelési év előkészületeiről**

Készítette:

Tiszavasvári Város Önkormányzata Képviselő-testülete ..................... Kt. sz. határozata alapján

Moravszki Zsoltné

intézményvezető

2017. július 07.

„Nevelés teszi az embert, és az ember a hazát.”

(Brunszvik Teréz)

**I. Beszámoló a 2016/2017 nevelési év működéséről ( 2016.09.01-2017.08.31.)**

**Jogszabályi háttér**

A 2016/2017. nevelési évre vonatkozó beszámolót meghatározó jogszabályok:

- 20/2012. (VIII. 31.) EMMI -rendelet a nevelési-oktatási intézmények működéséről és a köznevelési intézmények névhasználatáról

- 363/2012.(XII.17.) Korm. rendelet az Óvodai nevelés országos alapprogramjáról (továbbiakban Alapprogram)

- 32/2012. (X. 8.) EMMI-rendelet a sajátos nevelési igényű gyermekek óvodai nevelésének irányelve és a sajátos nevelési igényű tanulók iskolai oktatásának irányelve kiadásáról

- 2011. évi CXC. törvénya nemzeti köznevelésről

- 229/2012. (VIII. 28.) Korm. rendelet a nemzeti köznevelésről szóló törvény végrehajtásáról

- 48/2012.(XII.12.) EMMI-rendelet a pedagógiai - szakmai szolgáltatásokról, a pedagógiai-szakmai szolgáltatásokat ellátó intézményekről és a pedagógiai-szakmai szolgáltatásokban való közreműködés feltételeiről

- 1997.évi XXXI. törvény a gyermekek védelméről és a gyámügyi igazgatásról

- 2003.évi CXXV. törvény az egyenlő bánásmódról és az esélyegyenlőség előmozdításáról

- 15/2013.(II.26.) EMMI –rendelet a pedagógiai szakszolgálati intézmények működéséről

- 2/2005. (III. 1.) OM rendelet a Sajátos nevelési igényű gyermekek óvodai nevelésének irányelve és a Sajátos nevelési igényű tanulók iskolai oktatásának irányelve kiadásáról

- 326/2013. (VIII. 30.) Korm. rendelet a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról

- 277/1997. (XII. 22.) Korm. rendelet a pedagógus-továbbképzésről, a pedagógus-szakvizsgáról, valamint a továbbképzésben részt vevők juttatásairól és kedvezményeiről

- 1992. évi XXXIII. törvénya közalkalmazottak jogállásáról

- 2012. évi I. törvénya munka törvénykönyvéről

- 12/2016. (VI. 27.) EMMI rendelet a 2016/2017. tanév rendjéről

- Az emberi erőforrások minisztere 20/2016. (VIII. 24.) EMMI rendelete a nevelési -oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet módosításáról

- Tiszavasvári Város Önkormányzat Képviselő Testületének határozata

- A Tiszavasvári Egyesített Óvodai Intézmény Alapító Okirata

- a Tiszavasvári Egyesített Óvodai Intézmény ÉKA Pedagógiai Programja

- az intézmény Szervezeti és Működési Szabályzata

- az intézmény Házirendje

- az intézmény működését meghatározó egyéb szabályzók

- 2016-2017. nevelési év munkaterve

- az óvodapedagógusok éves beszámolói, értékelései

-vezető-helyettesi beszámolók

-munkaközösség vezetői beszámolók

-gyermekvédelmi beszámol

**Helyzetelemzés**

A Tiszavasvári Egyesített Óvodai Intézmény hatályos alapító okirata alapján szakmailag önálló jogi személy, bankszámlával önállóan rendelkező, önállóan működő, nem önállóan gazdálkodó helyi költségvetési szerv. Gazdasági, pénzügyi, számviteli feladatait megállapodás alapján, alapító okirata szerint a Városi Kincstár látja el 2007. július 01.-jétől.

Az óvodában a napi háromszori étkezést ( tízórai, ebéd, uzsonna ) szülői igények alapján 2007. július 01-től a Tiszavasvári Város Közétkeztetési Nonprofit Kft. biztosítja a gyermekek, dolgozók számára.

A 2016/2017 nevelési évben intézményünk négy telephelyen 15 óvodai csoporttal, 355 férőhellyel működött a fenntartó 109/2016(IV.21.)Kt.sz. határozata alapján.

**Óvoda Férőhely**

**- Fülemüle Természetvédő Óvoda 140**

Tiszavasvári, Ifjúság u. 8.

**- Minimanó Óvoda 90**

Tiszavasvári, Vasvári P. u. 67/a.

**- Lurkó-Kuckó Óvoda 50**

Tiszavasvári, Egység u. 4./F-G

**- Varázsceruza Óvoda 75**

Tiszavasvári,Gombás A. út 8.B.ép.

**Tiszavasvári Egyesített Óvodai Intézmény 355**

**A gyermeklétszám alakulása 2016.10.01.-én:**

|  |  |
| --- | --- |
| **Óvoda / Óvodai csoport** | **Gyermeklétszám ( fő) /férőhely / HHH** |
| ***Minimanó Óvoda, Vasvári Pál út 92 / 90 / 76*** | |
| Napsugár csoport / *20* | 24 |
| Pillangó csoport / *25* | 23 |
| Eszterlánc csoport / *20* | 21 |
| Bóbita csoport / *25* | 24 |
| ***Lurkó-Kuckó Óvoda, Egység út 57/50 / 7*** | |
| Katica csoport / *25* | 28 |
| Napsugár csoport / *25* | 29 |
| ***Fülemüle Óvoda, Ifjúság út*** ***134/ 140 /7*** | |
| Fülemüle csoport / 20 | 23 |
| Sárgarigó csoport / 25 | 24 |
| Katica csoport / 25 | 23 |
| Pacsirta csoport / 25 | 22 |
| Cinege csoport / 25 | 22 |
| Fecske csoport / 20 | 17 |
| ***Varázsceruza Óvoda, Vöröshadsereg út******72/ 75 /7*** | |
| Gomba csoport */ 25* | 25 |
| Sünicsoport */ 25* | 22 |
| Margaréta csoport / 25 | 25 |
|  |  |
| **Összesen:** | **355/355/97** |

Engedélyezett csoportok száma a 2016/2017. nevelési évben: 15

Átlaglétszám : 24 fő

Megfigyelhető a gyermekek létszámában az év folyamán a minimális csökkenés, mely a szülők elköltözése miatt van, ugyanakkor a HHH gyermekek száma növekedő .

ADATOK ÉS INFORMÁCIÓK, MELYEK MEGALAPOZZÁK A 2016-2017 ÉVES MUNKATERV ÉRTÉKELÉSÉT ÉS A

BESZÁMOLÓ ELKÉSZÍTÉSÉT

| **Ssz.** | **A nevelési/fejlesztési folyamat alapadatai** | **Mutató 2016.10.01.** | **Mutató 2017.05.31** | | **Mutató várható**  **2017.09.01.** |
| --- | --- | --- | --- | --- | --- |
| **Gyermeklétszám adatok** | | | | | |
|  | A 2017. szeptember 1-től új felvételt nyert gyermekek száma |  |  | | 88+4 |
|  | Elutasított gyermekek létszáma |  |  | | 0 |
|  | Összesen beírt gyermekek száma 2017. szeptember 1-én | 355 | 353 | | 363 |
|  | Nemzetiségi nevelésben részt vevő gyermekek száma | 0 | 0 | | 0 |
|  | Sajátos nevelési igényű gyermekek száma | 5 | 7 | | 6 |
|  | HH gyermekek száma | 24 | 22 | | 16 |
|  | HHH gyermekek száma | 91 | 103 | | 102 |
|  | Rendszeres gyermekvédelmi kedvezményben részesülő gyermekek száma | 161 | 152 | | 160 |
|  | Olyan családban élő gyermekek száma, amelyben a szülő nyilatkozata alapján az egy főre jutó havi jövedelem összege nem haladja meg a nettó minimálbér 130 százalékát | 125 | 135 | |  |
|  | Olyan családban élő gyermekek száma, amelyben 3, vagy több gyermeket nevelnek | 42 | 39 | |  |
|  | Tartósan beteg vagy fogyatékos gyermek, vagy olyan családban élő gyermek, amelyben tartósan beteg, vagy fogyatékos gyermeket nevelnek | 5 | 4 | |  |
|  | A nevelésbe vett gyermekek száma | 1 | 1 | |  |
|  | Beilleszkedési, magatartási, tanulási zavarral küzdő gyermekek száma | 0 | 0 | |  |
|  | Veszélyeztetett gyermekek száma | 13 |  | |  |
|  | Anyaotthonban lakó gyermekek száma | 1 | 0 | | 0 |
|  | Gyermekét egyedül nevelő szülő | 26 | 25 | |  |
|  | Félnapos óvodás gyermekek száma | 0 | 0 | | 0 |
|  | Speciális étrendet igénylő gyermekek száma | 7 | 8 | |  |
|  | **Létszámadatok** | | |  | |
| Kiscsoport 3-4 év (csoportok száma/fő összesen) | 1/21 | 1/21 | |  |
| Középsőcsoport 4-5 év (csoportok száma/fő összesen) | - | - | |  |
| Nagycsoport 5-6-7 év (csoportok száma/fő összesen) | 1/26 | 1/26 | |  |
| Vegyes csoport 3-7 év (csoportok száma/fő összesen) | 13/308 | 13/306 | |  |
|  | Várhatóan, a 2018/2019. tanévben tankötelessé váló gyermekek száma | - | 105 | |  |
|  | Az előző nevelési évben iskolai tanulmányait meg nem kezdő (óvodában maradt) gyermekek száma | 82 | 58 | | 58 |
| **Szervezési adatok** | | | |  | |
|  | Szakmai munkaközösségek száma | 8 | 8 | | 8 |
|  | Nyílt ünnepek, hagyományok, nyílt napok száma nevelési évenként |  | 5/5/15 | | 5/5/15 |
|  | Tervezett szülői értekezletek száma |  |  | |  |
|  | Óvodai szintű: | 1 | 1 | | 1 |
|  | Csoport szintű: | 4 | 4 | | 4 |
|  | Nevelés nélküli munkanapok szám nevelési évenként | 5 |  | | 5 |
|  | Tervezett gyermekprogramok száma nevelési évenként óvodánként átlagosan | 20 |  | | 20 |
|  | Tervezett felnőtt programok száma nevelési évenként | 5 |  | | 5 |
| **Felnőtt létszám adatok** | | | |  | |
|  | Pedagógusok száma | 31 | 31 | | 31 |
|  | Pedagógiai munkát segítők száma | 21 | 21 | | 21 |
|  | Egyéb alkalmazottak száma | 2 | 2 | | 2 |
|  | Továbbképzésben résztvevők száma (beiskolázási tervhez kapcsolódóan) | 1 | 1 | | 0 |
|  | Pedagógus önértékeléssel érintettek száma | 0 | 1 | | 0 |
|  | Tanfelügyeleti ellenőrzésben résztvevők száma | 0 | 0 | | 0 |
|  | Minősítő vizsgán résztvevő pedagógusok száma | - | 1 | |  |
|  | Minősítési eljárásban résztvevő pedagógusok száma | 2 | 2 | | 1 |

**Személyifeltételek**

A személyi feltételek a 4 telephelyen működő 15 gyermekcsoporttal kapcsolatos alapvető feladatellátás biztosításához  **megfelelőek voltak 2016.09.01-n.**

**Pedagógus álláshely 2016.09.01. :**  30 fő óvodapedagógus (ebből:4 fő intézményvezető helyettes;)

5 fő pedagógiai asszisztens

15 fő dajka

1 fő gyermekvédelmi felelős

1 fő intézményvezető

1 fő óvodatitkár

1 fő gondnok

**Összesen: 54 fő**

2016.09.01-től a fenntartó által vissza lett vonva 1 fő pszichopedagógus álláshely.

**A Tiszavasvári Egyesített Óvodai Intézmény álláshelyeinek a száma 2016.09.01-től 54 fő.**

2016. 09.01-én a TEOI állományában lévő alkalmazottak száma: 58 fő

Sipos Ibolya – 2016.11.19-ig

Bodnár Lászlóné-2016.12.28-ig

Fedor Miklósné – 2016.12.28.

Herczeg Erika -GyES

Óvodapedagógusaink valamennyien főiskolai végzettségűek.

Két főiskolai diplomával rendelkezik: 4 fő

(1 fő szociálpedagógus, 1 fő tanító, 1 fő gyógypedagógus, 1 fő tanár)

Az óvodapedagógusok az alapdiplomán felül az alábbi szakképzettségekkel is rendelkeznek :

Felsőfokú szakképzettséggel rendelkezik: 2 fő

(gyógypedagógiai asszisztens, közművelődési szakember népi játszóházi

foglalkozás vezető)

Középfokú szakképzettséggel rendelkezik: 1 fő

(gyermek és ifjúságvédelmi ügyintéző – Holoda Józsefné)

Alapdiplomára épülő szakoklevelet szerzett ( szakvizsgával rendelkezik 2016.09.01-én ) : 14 fő, ebből:

-közoktatási vezető: 2 fő (M Zsné, CsN Bné)+ 1 fő Lné BE 217.06hó -környezeti nevelő : 1 fő (Szné M G)

-játék és szabadidő-szervező: 2 fő ( KGYné,O Csné) -gyermektáncoktató: 1 fő (OnéA M) -tanulási zavarok felismerése és kezelése 1 fő (Mné DÉ)

- differenciáló és fejlesztő pedagógus 6 fő (LAné, R Lné, N Zné, Fné ME,Pné UM, Bné KM)

- szociális szakvizsga: 1 fő (Bné V I)

Középfokú nyelvvizsgával rendelkezik: 4 fő

(1 fő német, 1 fő eszperantó nyelv,2 fő angol )

Alapfokú nyelvvizsgával rendelkezik : 2 fő

(1 fő német, 1 fő angol )

A gyermekvédelmi munka feladatait 1 fő szociálpedagógus látja el.

A nevelő-oktató munkát csoportonként egy szakképzett *dajka* és 3 csoportonként 1 fő pedagógiai asszisztens ( összesen 5 fő ) segíti.

Óvodatitkárunk felsőfokú TB szakelőadói képzettséggel rendelkezik.

1 fő gondnok látja el a 4 telephely kisebb karbantartási feladatait.

**A 2017. évi pedagógusminősítési eljárásra 2** fő óvodapedagógus jelentkezett.

2016.06.30-án az Oktatási Hivatal értesítése alapján mind a 2 fő bekerült a 2016.évi pedagógus minősítési tervbe, nekik 2016. november 30-ig kellett elkészíteni és feltölteni portfóliójukat az erre a célra működtetett honlapon.

Miterkóné Dancs Éva

Sándorné Volosinoovszki Éva

2017. évi **tanfelügyeleti eljárás** keretében 1 fő vezető Moravszki Zsoltné tanfelügyeleti eljárására került sor, amely eredménnyel zárult.

2017.szeptemberében kerül majd sor a Tiszavasvári Egyesített Óvodai Intézmény intézményi tanfelügyeleti ellenőrzésére.

Összegzésként elmondhatom, hogy a minősítési és tanfelügyeleti eljárásban résztvevő pedagógusok kiemelkedő eredményeket értek el, mely tükrözi az intézményben végzett pedagógiai munkájuk magas színvonalát.

**Személyi feltételek változásai a 2016/2017-es nevelési évben:**

-2 fő óvodapedagógus és 1 fő dajka a nők kedvezményes öregségi nyugdíját igénybe véve 40 év szolgálati idővel nyugdíjba vonultak, felmentési idejük 1 fő óvodapedagógusnak 2016.03.20.- 2016.11.19-ig, 1 fő dajkának és 1 fő óvodapedagógusnak pedig 2016.04.28.- 2016.12.27-ig tartott

- 2015.01.16-tól 1 fő óvodapedagógus tartósan távol lévő, szülés miatt fizetés nélküli szabadságát tölti jelenleg is.

-1 fő pedagógiai asszisztens munkaiszonya megszüntetését kérte 2017.07.01-től .

-1 fő óvodapedagógus a nők kedvezményes öregségi nyugdíját igénybe véve 40 év szolgálati idővel nyugdíjba vonul, felmentési ideje 2017.04.28.-2017.12.28-ig. Helyetteítésre szükség lesz 2017.09.01-től.

Az óvodapedagógusok nevelőtestületben végzik munkájukat, melyben egységes nevelési elvek alapján kell dolgozniuk. Cél, hogy minden óvónő saját egyéniségének megtartása mellett a közösen kialakított és elfogadott célok, feladatok érdekében tevékenykedjen helyi nevelési programunk ( Érzelmi Kötődésen Alapuló Pedagógiai Program) és az Óvodai nevelés országos alapprogramjának alapelveit szem előtt tartva.

A gyermekcsoportokban 2 óvodapedagógus dolgozik, munkájukat 1 szakképzett dajka és 3 csoportonként 1 fő pedagógiai asszisztens - az intézményben összesen 5 fő - segíti. Az óvodapedagógusok heti váltásban dolgoznak. Az átfedési időt a gyermekek között játéktevékenységbe ágyazott élménynyújtásra ( séta, kirándulások, ... ), beszélgetésre, egyéni bánásmódra, érzelmi nevelésre, megfigyelésre, differenciált és speciális képességfejlesztésre, tehetséggondozásra fordítják.

Az óvoda nevelőtestületét szakképzett, innovatív pedagógusok alkotják. A szakmai innováció tekintetében elsődleges szempont, hogy a megváltozott körülményekhez alkalmazkodó és a kidolgozatlan területeket felvállaló, fejlesztési irányvonalat megjelölő tervszerű, tudatos, célirányos tevékenységek legyenek a dominánsak.

A gyermekek viselkedése, az élethez, óvodához, a pedagógushoz való viszonyulása rohamosan és tömegesen átalakul, így nekünk pedagógusoknak kell új utakat keresni a nevelőmunka hatékonysága érdekében.

**Továbbképzési terv megvalósulása 2016/2017 nevelési évben:**

Óvodánk nevelőtestülete fontosnak tartja az évről-évre történő önképzést, önfejlesztést. Igyekszünk eleget tenni a hét évenkénti kötelező továbbképzés előírásainak, ezáltal folyamatosan emelkedik a pedagógusok szakmai felkészültsége.

1998. szeptember 1-jétől írja elő jogszabály a pedagógus munkakörben foglalkoztatottak számára a hétévenkénti továbbképzésben való kötelező részvételt. A 2016. és 2017. évi költségvetés tartalmaz támogatást a pedagógus továbbképzéshez. Intézményünkben 1 fő óvodapedagógus szakvizsgára felkészítő továbbképzésben vett részt. 2017.júniusában sikeres közoktatás vezetői szakvizsgát tett.

Az aktuális továbbképzések kiválasztási szempontja, hogy mennyire segíti pedagógiai programunk megvalósítását a mindennapokban.

A továbbképzéseken résztvevő kollégák a megszerzett, alkalmazható ismereteket beépítik nevelő munkájukba, a nevelőtestületet pedig tájékoztatják a megszerzett elméleti és gyakorlati tapasztalataikról, átadják tudásukat.

**Közfoglalkoztatás:**

|  |  |
| --- | --- |
| **A 2016-2017-s nevelési évben a T. E.O.I. -ben közfoglalkoztatás keretében résztvevők számának alakulása:** | |
| 2016.03.10.-2017.02.28. | 6 fő dajka - 8 óra  1 fő pedagógiai asszisztens – 8 óra  1 fő gyermekkísérő – 8 óra  4 fő karbantartó - 8 óra |
| 2017.03.03.- 2017.10.31. | 5 fő dajka - 8 óra  1 fő pedagógiai asszisztens – 8 óra  1 fő gyermekkísérő – 8 óra  4 fő karbantartó - 8 óra |

A Közfoglalkoztatási program 2017.03.-tól úgy változott, hogy központilag is csökkentve lett az intézményben foglalkoztathatók száma, így minden intézményben csökkenteni kellett a létszámot.

Óvodánkban a szakképzett közfoglalkoztatottak (dajkák, pedagógiai asszisztens) hosszútávon történő alkalmazásával biztosítani tudtuk az állandóságot, a humánerőforrás esetleges hiányának ideiglenes pótlását.

Tiszavasvári Város Önkormányzatának 70/2017 (III. 30.) Kt. sz. határozata alapján a közfoglalkoztatással kapcsolatos valamennyi feladatot Tiszavasváriban 2017. 05. 01-től a Tiva-Szolg Nonprofit Kft. látja el. Az átadás-átvételi folyamatok 2017. május 26-án zárultak le.

**Tárgyi feltételek**

Az épületek és helyiségeiknek állaga folyamatosan romlik, a hetvenes években épültek, ennek következtében folyamatos karbantartásra, felújításra szorulnának.

2013-ban felújításra került a Fülemüle Zöld Óvoda, 2016. nyarán pedig a Lurkó-Kuckó óvoda.

A lapostetők beázása állandó probléma volt a Varázsceruza és a Minimanó óvodában. A fűtési rendszerek elavultak, a nyílászárók mindkét épületen megértek már a cserére.

A Varázsceruza óvodában a fűtésrendszer hibája miatt decemberben néhány napra rendkívüli szünetet kellett elrendelni és másik óvodát igénybe venni, míg helyre állították az óvoda fűtését. A hiba elhárítása csak részleges megoldás volt, mert a feltárás során bebizonyosodott, hogy nagyobb karbantartásra, korszerűsítésre lenne szükség. Az esőzések miatt tavasszal beázott a kazánház, a tornaterem, az egyik gyermeköltöző, az élelmezés vezető irodája.. Az ázás érintette a kazánokat és a felújított villamoshálózatot is. Ezt a hibát is ideiglenesen helyre állították a tető és a csatornarendszer részleges javításával, de itt is nagyobb felújításra lenne szükség. Ezzel egy időben a gyermekmosdóknál több helyen is csőtörés volt, ami az elamortizálódott vezetékrendszer hibája miatt alakult ki. A kár a biztosítónak is bejelentésre került.

a Tiszavasvári Egyesített Óvodai Intézmény Varázsceruza óvodájában 2016.10.04. óta a folyamatos esőzés miatt beázik a hátsó bejárat, orvosi szoba, Gomba csoport szobájának fala, öltözője és a sarkok. A probléma súlyosbodott, mert a villanyvezetékek körül is és a villamos elosztó doboz körül is nedvesedik folyamatosan.

Véleményt kértem telefonon a 2013-ban részleges villamossági felújítást végző szakembertől, aki szerint az épületben tartózkodás **életveszélyes gyermekre, felnőttre egyaránt!**

Így Tiszavasvári Egyesített Óvodai Intézmény vezetőjeként a Tiszavasvári Egyesített Óvodai Intézmény **Varázsceruza Óvodájában 2016.10.10.- rendkívüli szünetet rendeltem el** a fent leírt események miatt, mivel nem tudom vállalni tovább a felelősséget az ott tartózkodók testi épségéért.

A rendkívüli szünetet fenntartom az életveszélyes állapot megszüntetéséig.

A szülők tájékoztatásáról gondoskodtam.

Azoknak a szülőknek, akik gyermekeik elhelyezését megoldani nem tudják, helyet tudunk biztosítani a Minimanó Óvodában egy csoportban és a Fülemüle Zöld Óvoda tornaszobájában.

A Fenntartó a tető teljes szigeteléséről és cseréjéről döntött, mely meg is valósult. 2016.12.06-án vissza költözhettek az óvoda gyermekei és pedagógusai.

A Tiszavasvári Egyesített Óvodai Intézmény Minimanó Óvodájában (Vasvári Pál u.67/a) a február hónap végi olvadás és esőzés után beázik az épületben az első bejárat, orvosi szoba, folyosó. Az első blokkban a Bóbita csoport szobájának oldalsó, az orvosi szobával határos fala felpúposodott, a bejárat és az első blokk öltözője felé vezető folyosó plafonjáról a vakolat lepergett. A Pillangó csoport plafonja az almatúrák körül átnedvesedett penészes és felpúposodott a beázástól. A Minimanó Óvodában (Vasvári Pál u.67/a) a hátsó csoportszobákhoz tartozó teraszok fa oszlopai – melyek veszélyes állapotáról már előzetesen tájékoztattam Polgármester Urat – ma reggelre szétperegtek, már csak egy keskeny deszka tartja.

A csoportszobákban gyerekek vannak, mivel a beázott csoportszobák még nem lettek kifestve az újbóli beázások miatt, így a gyerekek ide tudtak csak átköltözni. Így viszont a terasz miatt életveszélyes állapot alakult ki a hátsó részben is.

Szükségesnek látom szakember azonnali véleményét arról, hogy életveszélyes-e az óvodában tartózkodás a terasztartó oszlopok állapota miatt. A terasz már egyébként tavaly tavasz óta el van zárva, le van kerítve. A teraszok oszlopai Polgármesteri döntésre ki lesznek cserélve.

Az óvodában 2017.06.06.-i esőzés után beázott most már több olyan csoportszoba is, amelyek eddig nem áztak, ahová 2017.februárja óta két csoport lett átköltöztetve. A csillárból folyt a víz, a fektetőtároló előtt is csöpögött a plafonról az eső. Képeket készítettünk, melyet átküldök e-mailben.

A pedagógusok és a gyerekek is olyan méltatlan körülmények között vannak már közel fél éve, amely most már nagy felháborodást vált ki a szülőkből és belőlük is. Az óvoda lassan kívül-belül használhatatlanná válik, egészségtelen és életveszélyes!

2017.szeptemberében 92 gyermek kezdené meg az új nevelési évet, azonban ez az óvoda jelenlegi állapotát tekintve elképzelhetetlen.

Intézményvezetőként munkaköri kötelességem a munkavégzéshez és az óvodai neveléshez szükséges biztonságos, egészséges környezet biztosítása, melynek feltételei jelenleg nem adottak.

Telefonon történt egyeztetés után és levelemre reagálva Polgármester Úr 2017.06.07-én kilátogatott Alpolgármester asszonnyal, és elrendelte a tető felújítását és a költségvetésben anyagköltséggel biztosított csoportszobák festését, hideg- és meleg burkolatok lerakását. A javítás, helyreállítás folyamatban van. Reményeink szerint szeptemberre elkészül.

Az árnyékot adó, lombos fákkal körülölelt óvodaudvarok változatos játékok színterei. Füves, betonos felületek váltják egymást, valamint nagyméretű homokozók állnak a gyerekek rendelkezésére. Udvari játékaink nagymértékben természetes anyagokból készültek, tartalmas mozgástevékenységhez nyújtanak lehetőséget,. Felülvizsgálatuk a fenntartó által megtörtént 2013. nyarán. Ezek a játékok karbantartásra szorulnának. Sajnos van olyan óvodánk, ahol az udvari játékok nagyon szűkösen állnak csak rendelkezésre ( Minimanó Óvoda ). A Minimanó óvoda kresz pályája felszedésre szorul, mivel a bitumenes pályát a fa gyökere annyira felnyomta, hogy balesetveszélyes, nem lehet rajta gyalog sem közlekedni. Polgármester Úr elrendelte a fa kivágását és a pálya újjáépítését.

A csoportszobák otthonos, harmonikus hangulatot árasztanak, tükrözik pedagógiai programunk sajátosságait, az óvodapedagógusok igényességét. Feladataink ellátásához rendelkezünk az alapvető eszközökkel, és lehetőségeinkhez mérten igyekszünk azt állandóan javítani, fejleszteni ( szülői támogatással, LEGO pályázat, óvodapedagógusi munka).

Óvodánk a 20/2012(VIII.31) EMMI rendeletben meghatározott kötelező helyiség, eszköz és felszerelés jegyzékben leírtakkal csak részben rendelkezik,melyet a Megyei Kormányhivatal 2014.04. hónapban történt ellenőrzés során állapított meg. A tárgyi hiányosságok pótlására lehetőséget biztosított a fenntartó a 2016. és 2017.évi intézményi költségvetés pótelőirányzattal való megnövelésével. A többi hiányzóként megállapított eszköz helyiség hiányában nem került beszerzésre. A hiányzó helyiségek is ki lettek alakítva 2016-2017 nevelési év kezdetére ( nevelői szobák és bútorzata, kivéve a Fülemüle Zöld Óvoda).

A Varázsceruza Óvodában az udvarijáték tároló faház beszerzésére is kaptunk előirányzatot, melyet a nyár folyamán szerzünk be.

A Kormányhivatalnak is elküldtem az intézkedéseinket, valamint a Képviselő testület határozat alapján a határidő módosítási kérelmet a hiányzó helyiségek kialakítása tekintetében.

Kiemelten fontosnak tartom, hogy kellemes, egészséges és biztonságos külső és belső környezetben töltsék el a gyermekek és a felnőttek az óvodában töltött időt.

Az intézmény komfortja, a csoportszobák, a kiszolgáló helyiségek és az udvar esztétikája, karbantartottsága jó feltételeket teremt a nevelőmunkához.

Az alapvető fenntartáshoz szükséges anyagi feltételek sajnos egyre szűkösebben állnak rendelkezésre, s így egyre nehezebb az állagmegóvás, szintentartás.

A tárgyi feltételek javítására irányuló pályázati lehetőségek kihasználásában számítunk a fenntartó segítségére, hiszen ezek a pályázatok önerős és fenntartói beadáshoz kötöttek.

**Fejlesztések, felújítások:**

A Tiszavasvári Egyesített Óvodai Intézmény 2015. s 2016.évi költségvetésében karbantartásra, kisebb javításra előzetes igényfelmérés alapján ( éves karbantartási terv) minimális összeg lett betervezve. Az ebből megvalósuló karbantartásokat az óvodánkénti éves értékelések tartalmazzák.

**II.** **Beszámoló a Tiszavasvári Egyesített Óvodai Intézmény 2016/2017 nevelési év szakmai tevékenységéről**

**Óvodai nevelés**

Nevelő-oktató munkánkat az Óvodai Nevelés Országos Alapprogramjával összhangban elkészített Helyi Pedagógiai Programunk szerint végezzük. Több éves gyakorlati tapasztalatunkra, elméleti (pedagógiai, pszichológiai) megalapozottságra építve dolgoztuk ki 1998-ban helyi nevelésünk rendszerét: az “Érzelmi Kötődésen Alapuló (ÉKA) szakmai programunkat, melyet azóta megyénkben és azon kívül is több óvoda adaptált.

2007.szeptember 01.-től részprogramként folyamatosan bevezetésre került a kompetencia alapú óvodai nevelési programcsomag, melyet módszertani segédanyagként alkalmazunk minden csoportban.

Óvodai nevelésünk középpontjában az áll, hogy az ember/gyermek miképpen érzékeli és értelmezi „élete történéseit”. Nevelőmunkánkban alapvető követelmény a gyermek emberi méltóságának, jogainak tiszteletben tartása az egyenlő hozzáférés biztosításával.

A törvényi változások között legmeghatározóbb esemény a portfólió készítés lehetősége, illetve a jelentkezés a 2016. évi pedagógus minősítésre, a tanfelügyeleti rendszer megjelenése és az intézmény Önértékelési rendszerének elkészítése, bevezetése Az intézményben 2015. nyarán megalakult a Belső Önértékelési Csoport, melynek tagjai kidolgozták és működtetik az intézmény Önértékelési Rendszerét pedagógus, vezető, intézmény tekintetében.

Az új szabályozásra való felkészülés meghatározta a nevelési évet. Hogy minden pedagógus tisztában legyen az előírásokkal, és az elvárásokkal, szakmai értekezleteken, megbeszéléseken ez mindig fő napirendi pontként szerepelt. A törvényi változásoknak megfelelően folyamatosan módosítottuk alapokumentumainkat:

* Helyi Pedagógiai Program ( ÉKA)
* Házirend
* SZMSZ

Az Óvodai Nevelés Országos Alapprogramja az óvodai nevelés meghatározó és legfontosabb dokumentuma.

Nagy gondot fordítottunk arra, hogy minden pedagógus és pedagógiai munkát segítő munkatárs alaposan megismerje az Alapprogramban foglaltakat. Hogy minden pedagógus tisztában legyen az előírásokkal, és az elvárásokkal, szakmai értekezleteken, megbeszéléseken ez mindig fő napirendi pontként szerepelt. Az egységes nevelési szellem kialakításához a korszerű ismeretek megszerzése elengedhetetlen. Az Alapprogramban meghatározott elveket minden dolgozónak be kell tartania.

Az Óvodai Nevelés Országos Alapprogramja az óvodai nevelés meghatározó és legfontosabb dokumentuma. **Pedagógiai munkánkat a**  Helyi Óvodai Pedagógiai Program ( ÉKA), az Alapprogram és az éves munkaterv alapján végeztük.

A napi fejlesztő munka a csoportnaplóban, a gyermekek egyéni fejlettségének nyomon követése, egyéni fejlesztésének megállapításai pedig a Fejlesztési Napló elnevezésű nyomtatványban kerültek dokumentálásra.

A nevelő, fejlesztő munkánk eredményességének érdekében óvodapedagógusaink és a pedagógiai munkát segítő dolgozóink szervezett rendben, eredményes munkavégzésre törekedtek.

A 2016/2017 nevelési évben az éves munkatervben meghatározottak szerint **kiemelt feladataink**  a következőek voltak:

A kiemelt feladatok alapján az éves értékeléseket intézményegységenként az *1.sz.melléklet*  tartalmazza .

**A gyermekvédelmi munka** éves értékelését a 2.sz.melléklet tartalmazza.

Június első két hetét az óvoda gyermekei és dolgozói a Közétkeztetési Nonprofit Kft.által üzemeltetett Gólyahír Gyermek és Ifjúsági táborban tölthették. Így az idén sem maradt el *Erdei óvoda programunk*, melynek keretében gyalog- és kerékpártúrákon, kirándulásokon természetes élőhelyükön, aktívan tevékenykedve figyelhetik meg a gyermekek az erdő, a rét, a folyó életközösségeit, kisebb kísérleteket végeznek, elsajátítják a természetbarát viselkedés szokásait.

**2016/2017 beiskolázás mutatói a Tiszavasvári Egyesített Óvodai Intézményben:**

Az iskolaérettségi kritériumok mutatója az ÉKA-ban található „A fejlődés várható eredménye óvodáskor végére” címszó alatt. Ez kötelező tartalmi eleme a nevelési programnak, az Óvodai Nevelés Országos Alapprogramjának iránymutatása alapján.

Az óvoda 3-4 éve alatt az óvodapedagógus felelősségteljes feladata, hogy folyamatosan nyomon kövesse a gyermek fejlődési ütemét, és a normálistól eltérő fejlődés esetén időben megtegye a szükséges intézkedéseket a szülők egyetértésével. Ezek nagycsoportos korig a következők lehetnek: különböző mérések, megfigyelések az életkor függvényében, pedagógiai, pszichológiai vizsgálatok kezdeményezése a Nevelési Tanácsadónál. Nagycsoportos korban minden gyermek november-december hónapban felmérésen vesz részt, melyet az óvodapedagógusok végeznek, mely alapján javasolják a gyermeket iskolába menni vagy óvodában maradni, illetve vélemény - különbözőség vagy valamilyen egyéb ok esetén a Nevelési Tanácsadó iskolaérettségi vizsgálatát kérik. Az óvodai szakvélemények kiállítása januárban történik meg minden tanköteles korú gyermekről.

A visszamaradás okai többnyire mentális, fizikai éretlenség, mely általában a betegségekből adódó hosszú hiányzások eredménye, illetve a részképességek gyengesége, ezekből kifolyólag a gyermek még egy év óvodai nevelésben részesülhet a szülő ill. a Nevelési Tanácsadó egyetértésével.

Alapító okirat szerinti férőhely: 355 fő/ 15 csoport

2017.05.31-i gyermeklétszám: 353 fő / /7 SNI/103 HHH

Átlaglétszám (a szükségférőhelyek figyelembe vétele nélkül): 24 fő

Évközben ( 2016.09.01.-2017.06.30.) elköltözött: 18 fő

Évközben ( 2016.09.01.-2017.06.30.) felvett gyermekek száma: 15 fő

Iskolába megy 2017.09.01-én : 80 fő /1 fő SNI

Óvodában marad: 273 fő / 6 SNI

Az óvodában a nevelési folyamat két nagy egységre osztható, szeptembertől májusig és júniustól augusztusig.

Az óvodáknak a nyári időszakban is gondoskodnia kell a folyamatos nyitva tartásról. Ennek biztosítása érdekében minden évben szervezünk a nyári időszakra felügyeletet.

Júniustól augusztusig két óvodánk van nyitva felváltva, szükség szerint 3 - 4 csoportban várják a gyerekeket óvodapedagógusaink. 92 gyerek igényelt nyári ügyeletet. Az óvodák nagytakarítását is ekkor kell beosztani és elvégezni.

Nyári ügyeletet ellátó óvodák a 2016-2017. nevelési évben:

2017.06.19.-2017.07.21 - Varázsceruza Óvoda

2017.07.24.-2017.08.29. - Fülemüle Zöld Óvoda

**Pályázatok:**

Az Oktatási Hivatal honlapján ([www.oktatas.hu](http://www.oktatas.hu/#_blank)) a Pedagógiai Oktatási Központok/Nyíregyházi Pedagógiai Oktatási Központ „Köszöntő/Pályázati kiírás” menüpontjában közzétételre került „**AZ OKTATÁSI HIVATAL BÁZISINTÉZMÉNYE” cím elnyerésére szóló pályázati felhívás** a Szabolcs-Szatmár-Bereg megyében működő köznevelési intézmények részére.

A pályázati dokumentációt kizárólag **postai úton**, **2 eredeti példányban** lehet benyújtani a területileg illetékes POK vezetőjéhez.

**A pályázat benyújtásának határideje: 2017. január 31.**

**A pályázati felhívás célja:** Az Oktatási Hivatal Nyíregyházi Pedagógiai Oktatási Központja (a továbbiakban: POK)illetékességi területén működő köznevelési intézmények pedagógiai eredményességének növelése olyan intézmények bevonásával, amelyek készek megosztani a már működő jó gyakorlataikat, helyet és lehetőséget biztosítanak műhelymunkák, bemutató órák, versenyek, továbbképzések számára, bázisintézményi tevékenységükkel katalizálják a pedagógiai szakmai közélet fejlődését, valamint elősegítik a POK által biztosított pedagógiai-szakmai szolgáltatásokhoz való méltányos hozzáférést.

A bázisintézmény olyan megyei, járási, esetleg országos szinten magas presztízsű hagyományokkal rendelkező, infrastruktúrában a feladatellátáshoz megfelelő módon felszerelt, egyedi, más intézmények számára is példaértékű, működésében koherens, befogadó, gyermekközpontú pedagógiai gyakorlattal, szakmai módszertani, szervezeti kultúrával és innovációval rendelkező, és ezt publikálni, valamint szakmai szolgáltatásként átadni képes intézmény, mely alkalmas adott területen magas színvonalú, hatékony tudásmegosztásra. Olyan intézmény, melyben az adott szolgáltatási területhez kapcsolódó jó gyakorlat eredményesen működik mesterpedagógus vagy mesterpedagógus szaktanácsadó, illetve az intézményvezető által kijelölt pedagógus közreműködésével.

**A Tiszavasvári Egyesített Óvodai Intézmény 2010-ig 10 éven keresztül Bázisintézményként működött, 10 település óvodái tartoztak hozzánk az akkori rendszer szerint. A cím elnyerésével anyagi támogatás előre láthatóan nem jár, ez szakmai elismerés, melyet méltán viselhetne az intézmény.**

**A Pedagógiai Oktatási Központ és a bíráló bizottság javaslata alapján az Oktatási Hivatal köznevelési elnökhelyettese érdemesnek ítélte a Tiszavasvári Egyesített Óvodai Intézményt a**

**„AZ OKTATÁSI HIVATAL BÁZISINTÉZMÉNYE” cím elnyerésére .**

2017. 03.03-án ünnepélyes keretek közt vehettem át az oklevelet és a táblát.

**A belső ellenőrzés megvalósulása**

A pedagógus, vezető és az intézményi önértékelés dokumentumainak kidolgozására munkacsoport alakult, melynek tagjai:

**Koordinátor: Moravszki Zsoltné** intézményvezető

**Tagjai:** Kádár Gyuláné Oláh Irén intézményvezető helyettes

Benyuszné Kovács Mária óvodapedagógus, pedagógus minősítési szakértő

Olajosné Agócs Margit óvodapedagógus

Opre Csabáné intézményvezető helyettes

Fagyasné Pető Tünde óvodapedagógus

Cs Nagy Balázsné intézményvezető helyettes

A magyar köznevelési rendszer minőségének – hatékonysági, eredményességi és méltányossági mutatóinak – javítása érdekében az oktatásirányítás új szerkezetű intézményhálózatot, irányítási és ellenőrzési modellt vezetett be. Az intézmény vezetőit és pedagógusait az ellenőrzésre való felkészülésben, valamint a folyamatos, kiegyenlített, magas színvonalú pedagógiai munkában segíti.

„Az országos pedagógiai-szakmai ellenőrzés célja a pedagógusok munkájának külső, egységes kritériumok szerinti ellenőrzése és értékelése a minőség javítása érdekében.”

A fentiek alapján egyértelműen kijelenthető, hogy az ellenőrzés a pedagógusok, intézményvezetők és intézmények pedagógiai-szakmai munkájának fejlesztését tűzi ki célul a köznevelés minőségének javítása érdekében. Ennek megfelelően a pedagógiai-szakmai ellenőrzés egy olyan eszköz, amely az értékelési rendszer más elemeivel együtt a tervezésre és megvalósításra építve határozza meg a következő időszak fejlesztéseinek irányát. A fejlesztések támogatása mellett az ellenőrzés másik fontos célja a pozitív visszacsatolás, vagyis a kiemelkedő területek azonosítása mind a pedagógus, mind a vezető és az intézmény munkájára vonatkozóan. A modell célja: a megerősítés és a fejlesztés.

Az ellenőrzés intézménytípusonként egységes kritériumok szerint, egységes és nyilvános módszerrel történik.

A standardok kidolgozásánál a viszonyítási alapot a pedagógiai szaktudományok általános szempontjainak való megfelelés, az Óvodai nevelés országos alapprogram általános elveinek betartása, továbbá az intézmény saját pedagógiai programja alkotja. ( Önértékelési Kéziköny-óvodák számára)

Így Belső ellenőrzési-értékelési rendszerünket is aktualizálnunk kellett a változott elvárásoknak megfelelően. Új látogatási-ellenőrzési szempont szerinti értékelés, vázlatírás, önértékelés-reflexió voltak az újszerű elemei a vezetői ellenőrzéseknek. Minden nagycsoportban dolgozó pedagógus munkájának ellenőrzése megtörtént az új szempontok szerint.

**Az intézményvezető ellenőrzése**

Intézményvezetői ellenőrzés:1 fő intézményvezető , Moravszki Zsoltné, 2017. évben az Országos pedagógiai -szakmai (tanfelügyeleti) tervbe bekerült. Az időpont 2017. 03.03. volt. Az intézményvezető ellenőrzésére legkorábban az intézményvezetői megbízás második, legkésőbb negyedik évében kerülhet sor. Esetemben ez a 2. évben történt. A vezetői önértékelésébe be kellett vonni a Fenntartót, a pedagógusokat, a Vezetőhelyettesemet, és a Szülői Közösségek Képviselőit is.

A vezető önértékelésének eredményét az informatikai rendszerben kellett rögzíteni, amely azt elérhetővé tette a vezető, az Oktatási Hivatal és a külső szakértők, szaktanácsadók számára.

A tanfelügyeleti eljárás során két szakértő Óvodavezető látogatott meg, aki interjúkat készített a fenntartó képviselőjével, a vezető-helyettesekkel, munkaközösség vezetővel, végül velem.

Köszönöm Mindenkinek az eljárásban való aktív és támogató közreműködését. Az önértékelés eredménye alapján egyéni önfejlesztési tervet készítettem, melyet az informatikai rendszerben rögzítettem. Az intézményvezető ellenőrzése az alábbi területekre terjedt ki:

a)A tanulás és tanítás stratégiai vezetése és operatív irányítása

b)A változások stratégiai vezetése és operatív irányítása

c)Önmaga stratégiai vezetése és operatív irányítása

d)Mások stratégiai vezetése és operatív irányítása

e)Az intézmény stratégiai vezetése és operatív irányítása

**Pedagógusi önértékelés**

A pedagógusok önértékelését a tanfelügyeleti ellenőrzést megelőzően el kell végezni, annak ötévenként meg kell történnie. A kijelölt pedagógusok önértékelést az éves Önértékelési terv szerint elvégeztük.

Az önértékelés eredményes megvalósítását az önértékelési tervben jelölt felelősök munkája –óralátogatás, interjúk, jegyzőkönyvek készítése-és az informatika rendszer támogatta az online kérdőívekkel és feltöltő felületekkel. Az önértékelésben résztvevő kollégáknál minden esetben részt

vettem a folyamatban látogatóként illetve adatgyűjtőként. A vezetőtársak által végzett ellenőrzések után a tapasztalatokat megosztottuk.

**Kiemelt pedagógiai, nevelési feladatok ellenőrzése**

Kiemelt pedagógiai feladataink 2016/2017:

* Differenciálás, egyéni képességek szerinti fejlesztés hatékonyságának növelése a játék – munka – tanulás folyamatában
* Differenciálás lehetőségeinek megjelenítése a tervezőmunkában
* A szabad játékba integrált nevelés, fejlesztés lehetőségeinek kihasználása a mindennapokban, a játék folyamatosságának biztosításával
* Érzelmi, szociális biztonság erősítése, kudarcfeldolgozás, kudarctűrés alakítása a szülők bevonásával
* Egészséges életmódra nevelés kiemelt szerepének megvalósítása
* Tehetséggondozás, felzárkóztatás
* Az intézményi dokumentumok összhangjának megteremtése, folyamatos aktualizálása az új jogszabályok alapján
* Intézményi Önértékelési dokumentumok alkalmazása
* Felkészülés a pedagógiai szakmai (tanfelügyeleti) ellenőrzésre (intézményi, intézményvezetői)
* Szervezetfejlesztés, új kollégák beilleszkedésének segítése. Gyakornokok, gyakorlósok mentorálása.
* A pedagógus szakképzettséggel rendelkező nevelő és oktató munkát közvetlenül segítő munkakörben foglalkoztatottakra vonatkozó értékelési szabályzat elkészítése, alkalmazása.

A 2016-2017. nevelési évben a pedagógiai munka célirányos ellenőrzésének főbb tapasztalatai:

1.A dokumentáció naprakész, tartalmas vezetése, mint a tudatos, tervszerű pedagógiai tevékenység alapja.

Tapasztalat: Minden évben vezetői feladatom évente 2x-3x ellenőrizni a csoportok dokumentációit. Elmondhatom, hogy minőségivé vált a dokumentáció vezetése, a naprakészség, a tartalom jelentős pozitív változást mutat.

2.Egészséges életmódra nevelés kiemelt szerepének megvalósítása

Tapasztalat: Az egészséges életmód alakítása a következő évben javasolt kiemelt feladat lehet, mivel a mindennapi mozgásfejlesztés tervszerű, tudatos végzése még javítható terület. Fokozott ellenőrzése szükséges a szervezését és megvalósítását tekintve.

3.A differenciát személyiségfejlesztés megvalósulása

Tapasztalat:Az óvodapedagógusok tudatosan, tervszerűen készülnek fel, a csoport fejlettségének és

a gyermekek életkorának megfelelően valósítják meg a tevékenységben történő differenciált tanulást, de még mindig **javasolt a tervezés szinten is ennek megvalósulása a csoportok összetétele miatt.**

**Intézményi szintű rendezvényeink:**

**Mesemondó verseny**- A Tiszavasvári Egyesített Óvodai Intézmény „ Kedvenc mesém „ címmel tavasszal mesemondó versenyt hirdetett meg, mely a Művelődési Központ és Könyvtár Gyermekkönyvtár részlegében lett megrendezve a Tiszavasvári Egyesített Óvodai Intézmény és a Városi Könyvtár támogatásával. Az első három helyezett a tiszalöki területi mesemondó versenyen vehetett részt.

**Rajzverseny –** A Tiszavasvári Egyesített Óvodai Intézmény „ Kedvenc mesém „ címmel tavasszal rajzversenyt hirdetett meg óvodások részére. Idén pályázat benyújtásával a Tiszavasvári Városért Alapítvány 80.000.-Ft-al támogatta rendezvényünket

**Haj tánc, tánc... „Gyermektánc -találkozó** – az idei már a XX. alkalom volt, hogy megrendezésre került a város óvodáinak nagycsoportosai valamint a Magiszter Óvoda és Szorgalmatos óvodásainak állandó részvételével. A Fenntartó támogatásával tudtuk megszervezni rendezvényünket.

**Madarak Fák Napi vetélkedő**

A Fülemüle Zöld Óvoda által működtetett Környezeti nevelés munkaközösség szervezi meg minden évben az óvodaközi vetélkedőt nagy sikerrel. A Fenntartó támogatásával tudtuk megszervezni rendezvényünket.

**Nyílt napok**– folyamatosan az év során minden nagycsoport szervez , ekkor lehetősége van óvónőknek, tanítóknak bepillantani a csoportok életébe, s ez ad alkalmat a pedagógiai munka vezetői ellenőrzésére is.

**Mozgás határok nélkül**– XXI.alkalommal, hagyományainkhoz hűen tavasszal került megrendezésre nagycsoportos óvodások és szüleik részvételével. Játékunk célja: ösztönzés a rendszeres mozgásra, az együttjátszás örömére, a tömegsport népszerűsítése gyermekeken keresztül szülők, pedagógusok, családok (több generáció) körében. Nem csak helyi óvodai csoportok látogatják rendszeresen ezt a vetélkedőt, hanem tiszadadai és szorgalmatosi óvodák is. A Fenntartó támogatásával és vállalkozók anyagi támogatásával tudtuk megszervezni rendezvényünket.

**Langaméta nap** *-*  Már a XIV. Langaméta-napot szerveztük meg 2017. tavaszán a Tiszavasvári Egyesített Óvodai Intézmény dolgozói részére

Előadó: Dancs Katalin

**Hétszínvirág óvónői bábcsoportu**nk rendszeres résztvevője a városi és térségi rendezvényeknek. Vezetője: Zsoldos Istvánné.

**Ovi-focisaink**  Fedor Jolán Éva nyugalmazott óvodapedagógus vezetésével az MLSZ Intézményi Labdarúgó Utánpótlás-nevelési programjának regisztrált játékosai.

**Szakmai munkaközösségek a 2016-2017 nevelési évben:**

1. Langaméta

2. Báb

3. Vezetői

4. Óvodai honlap készítése

5. Környezeti nevelés az óvodában

6. Kompetencia alapú óvodai nevelés

7. Mérés az óvodában

8. Egészséges életmódra nevelés

A szakmai munkaközösségek a nevelési év folyamán legalább három alkalommal ( ill. szükség szerint ) tartanak megbeszélést .

**Kapcsolattartás formái:**

**Fenntartóval:**

* Intézmény beszámolójának, munkatervének megküldése
* Költségvetés egyeztetése
* Értekezletek jegyzőkönyvének megküldése
* A szülői igények felmérése után a nyitva tartás megállapítása

**Szülőkkel:**

Óvodai nevelésünk a családi neveléssel együtt, azt kiegészítve szolgálja a gyermekek fejlődését. Óvodai nevelőmunkánk tehát a családi nevelésre épül. A szülőnek biztosan tudnia kell azt, hogy az óvodapedagógus vele együtt, az ő egyetértésével neveli a gyermekét. Csak ezen az alapon képzelhető el a biztonságos, vidám, légkör kialakítása az óvodában. Ezt belátva az óvoda minden dolgozója előítéletektől mentesen közeledik minden családhoz, elfogadó, megértő, a gyermek szüleinek kijáró megbecsülést kifejező magatartásával. Hangsúlyosan érvényre juttatjuk minden esetben a gyermekek érdekeinek mindenek feletti védelmét.

Nevelőmunkánk alapját a személyes, érzelmi kötődésen alapuló gyermek-óvónő kapcsolat adja.

Napjainkban a családban végbement funkcionális változások következtében az óvodára hárul a fejlődésben történő lemaradások korrigálása, a családi nevelésben felmerülő hiányosságok pótlása.

Kapcsolattartás formái:

* Családlátogatások (hátrányos és veszélyeztetett helyzetű családoknál közös látogatás a gyermekvédelmi felelőssel és a Gyermekjóléti Szolgálat családgondozóival)
* Szülői értekezletek ( nevelési évenként legalább háromszor:szept.,jan.,ápr.,)
* Közös programok (kirándulások, sportnap, gyermek hét)
* Honlapon való tájékoztatás

**Bölcsődével:**

A bölcsődei gondozónők meghívásunkra részt vesznek az óvodai szülői értekezleten, ünnepségeken, nyílt napokon, közös témában szervezett szakmai tanácskozásokon. Sajnos mi nem kapunk meghívást a bölcsődei rendezvényekre.

**Óvodákkal:**

Azt gondolom, rohanó világunkban egyre kevesebb idő jut arra, hogy jól működő, kölcsönös kapcsolatokat tartsunk fenn, hiszen nemcsak óvodavezetők vagyunk, hanem fenntartók is. Mindenki igyekszik ezt a feladatot tisztességgel ellátni, ki-ki a saját erőforrásainak megfelelően. Az óvodavezetők többé-kevésbé nyitottak egymás felé, a legfontosabb tanügy igazgatási és közoktatási kérdésekben számítunk egymás tudására, tapasztalatára. Szívesen adok tanácsot és szívesen veszem, ha tanácsot kérnek tőlem más települések óvodavezetői.

Szakmai kapcsolatom az intézményvezető helyettesekkel tartalmas és folyamatos, havonta egyszer ill. szükségszerűen vezetői megbeszéléseket tartok, látogatom az óvodákat. Munkánk kiegészíti egymást, egymásra épül. Nagy megnyugvás, hogy bízhatok bennük, munkájukat magas színvonalon végzik, s ők is számíthatnak mindenben rám.

**Más óvodákkal való kapcsolattartás:**

* Magiszter Alapítványi Óvoda
* Tiszadobi Napsugár Óvoda
* Szorgalmatos Község ÁMK Óvoda
* Tiszadada Nyitnikék Óvoda

**Általános Iskolával:**

* Nagycsoportosok látogatása az iskolában
* Tanító nénik látogatása az óvodában
* Első osztályosok látogatása az óvodában

**Középiskolákkal**

Közösségi Szolgálat teljesítése céljából együttműködési megállapodást szeretett volna kötni velünk több középiskola, azonban az évnyitó értekezleten a nevelőtestület egyöntetűen leszavazta a fiatalok viselkedésére hivatkozva.

**Pedagógiai Szakszolgálattal :**

* igény szerint szülői értekezleteken előadás
* logopédiai, pszichológiai ellátás
* korai fejlesztés
* személyiség fejlesztés
* iskolaérettségi vizsgálat
* MTB ( magatartási-,tanulási – és beilleszkedési zavar ) prevenciós szűrése

**Művelődési, kulturális intézményekkel**

* Könyvtárlátogatás,
* Múzeumlátogatás
* Találkozások Háza rendezvényeinek látogatása

**Egészségügyi ellátással:**

* Védőnővel névsorok egyeztetése, tisztasági vizsgálatok, szülői értekezleten előadás
* Gyermefogászati szűrés
* Foglalkozás egészségügyi ellátás

**Szociális Szolgáltató Központtal:**

* Gyermekjóléti szolgálat családgondozói
* Családsegítők

**Városi Kincstár:**

1. pénzügyi, gazdasági feladatokban ( éves költségvetés készítése, számlázások, )
2. munkaügy
3. karbantartás
4. felújítás

**Tiszavasvári Város Közétkeztetési Nonprofit Kft.**

1. gyermek és felnőtt étkeztetés
2. diétás étkeztetés
3. Gólyahír Gyermek-és Ifjúsági tábor

**Munkavédelem**

A fenntartó által megbízott személy: Juhos László, 2016.05.26.-tól Tempo Loki Kft.

* munkavédelmi oktatás
* tűzvédelmi szabályzat készítése

**Az intézményben működő érdekvédelmi szervezetek:**

Szakszervezeti bizalmi: Zsoldos Istvánné

Közalkalmazotti tanács vezetője: Miterkóné Dancs Éva

**III. A 2017/2018-as nevelési év előkészítése**

A Tiszavasvári Város Önkormányzata Képviselő-Testülete 154/2017.(VI.29.) Kt. számú határozata alapján: a 2017/2018. nevelési évre vonatkozóan 15 óvodai csoport indítását engedélyezte.

**Várható gyermeklétszám 2017.09.01-től:**

|  |  |
| --- | --- |
| **Óvoda / Óvodai csoport** | **Gyermeklétszám ( fő) /férőhely** |
| ***Minimanó Óvoda, Vasvári Pál út /*** *férőhely* ***92/*** *90(2 SNI=95)* | |
| Napsugár csoport / *20* | 24 |
| Pillangó csoport / *25* | 24(ebből 2SNI=27) |
| Eszterlánc csoport / *20* | 24 |
| Bóbita csoport / *25* | 16+4=20 |
| ***Lurkó-Kuckó Óvoda, Egység út 50 / 50(3SNI=53)*** | |
| Katica csoport / *25* | 25(3SNI=28) |
| Napsugár csoport /2*5* | 25 |
| ***Fülemüle Óvoda, Ifjúság út*** *145****(1SNI=146)/*** *140* | |
| Fülemüle csoport / *20* | 23 |
| Sárgarigó csoport / *25* | 24 |
| Katica csoport / *25* | 26 |
| Pacsirta csoport */ 25* | 26 |
| Cinege csoport  */ 25* | 24 |
| Fecske csoport / 20 | 22(ebből 1SNI =23 fő) |
| ***Varázsceruza Óvoda, Gombás András út*** ***76*** */ 75* | |
| Gomba csoport */ 25* | 25 |
| Süni csoport */ 25* | 25 |
| Margarétacsoport / 25 | 26 |
|  |  |
| **Összesen: 15 csoport** | **363 (6SNI=367) /** *355* |

Átlaglétszám: 24 fő/ SNI-vel: 24 fő

Csoportok száma: 15

SNI (3 gyerekként számítanak a létszámba= 1 fő

2 gyerekként számít= 5 fő) = 6 fő

**2015. szeptember 1.től minden gyermeknek 3 éves kortól kötelező a Köznevelési Tv. 8. § (2) szerint óvodai nevelésben részt vennie.**

**2011. évi CXC. törvény** **a nemzeti köznevelésről**

**8. §** (1) Az óvoda a gyermek hároméves korától a tankötelezettség kezdetéig nevelő intézmény. Az óvoda felveheti azt a gyermeket is, aki a harmadik életévét a felvételétől számított fél éven belül betölti, feltéve, hogy minden, a településen, fővárosi kerületben, vagy ha a felvételi körzet több településen található, az érintett településeken lakóhellyel, ennek hiányában tartózkodási hellyel rendelkező hároméves és annál idősebb gyermek óvodai felvételi kérelme teljesíthető.

(2) A gyermek abban az évben, amelynek augusztus 31. napjáig a harmadik életévét betölti, a nevelési év kezdő napjától legalább napi négy órában óvodai foglalkozáson vesz részt. A jegyző - az egyházi és magán fenntartású intézmények esetében a fenntartó - a szülő kérelmére és az óvodavezető, valamint a védőnő egyetértésével, a gyermek jogos érdekét szem előtt tartva, az ötödik életév betöltéséig felmentést adhat a kötelező óvodai nevelésben való részvétel alól, ha a gyermek családi körülményei, képességeinek kibontakoztatása, sajátos helyzete indokolja.

Az óvodába a gyermekek felvétele a nevelési év során folyamatosan történik. Biztosítani tudjuk minden jelentkező gyermeknek az óvodai felvételét.

**Összegzés:**

Intézményünk alkalmazotti közössége pozitív hozzáállásával törekszik a színvonalas szakmai munkavégzésre . Munkájukat az igényesség és a szakmai megújulás jellemzi.

Az óvodapedagógusi tevékenység és az óvoda működését segítő nem pedagógus alkalmazottak összehangolt munkája hozzájárul óvodai nevelésünk eredményességéhez.

Nehézségekkel induló, de tartalmas, eseménydús, változásokban, újításokban, programokban, és megoldandó feladatokban gazdag évet tudhatunk magunk mögött. Jövőbe tekintő gondolataink között mindenképpen szerepelnie kell eddigi értékeink megőrzésének, a hagyományaink ápolásának, sajátosságaink megóvásának és a fejlődés-fejlesztés jövőbe mutató irányának.

Munkánk az egész év folyamán sokrétű, sok területet, feladatot felölelő, sok problémát, gondot felvető, de ugyanakkor sok örömet, eredményt felmutató, közös élményeken, sikereken alapuló, gyermeki szeretetet, ragaszkodást tükröző munka, amelyben fontos szerepe van az **érzelmeknek, az érzelmi biztonság nyújtásának, a** szeretetnek, a példamutatásnak, az ezek mentén történő nevelésnek.

Megköszönve az egész éves együttműködést és támogatást, kérem a Tisztelt Képviselő testületet a Tiszavasvári Egyesített Óvodai Intézmény éves beszámolójának elfogadására.

***„ A gyermek olyan, mint egy pillangó a szélben***

***Néhány magasabbra tud repülni, mint mások,***

***de mindegyik a saját tudása szerint repül.***

***Miért is hasonlítanád össze Őket?***

***Mindegyik más.***

***Mindegyik különleges.***

***Mindegyik gyönyörű..” (Ismeretlen szerző)***

Tiszavasvári, 2017.07.08.

Moravszki Zsoltné

intézményvezető

*1.számú melléklet*

*Éves értékelések óvodánként*

**A 2016/2017 nevelési év értékelése a Tiszavasvári E.O.I.**

**Varázsceruza Óvodában**

HELYZETELEMZÉS:

|  |  |
| --- | --- |
| Férőhelyek száma | 75 |
| Beírt gyermeklétszám | 68 |
| Csoportok száma | 3 |

Gyermekek összetételének megoszlása csoportonként 2017. máj. 31.

|  |  |  |  |
| --- | --- | --- | --- |
| **Csoport neve** | **Gyermeklétszám** | **HH** | **HHH** |
| Süni csoport | 20 | 5 | 3 |
| Margaréta csoport | 24 | 2 | 2 |
| Gomba csoport | 24 | 1 | 3 |

|  |  |  |  |
| --- | --- | --- | --- |
| Induló létszám 2016. szept. 1. | Év közben elment gyermek | Év közben érkezett gyermek | Össz. létszám 2017. máj. 31. |
| 72 | 8 | 3 | 68 |

Védelembe vett: 1 fő

Iskolaérettségi vizsgálatra 4 gyereket küldtünk  
Szakvélemény alapján 3 gyerek marad óvodában, 1 gyermek megkezdheti az iskolát, 8 gyerek korcsoportját ismétli

2017 szeptemberében első iskolaévét 14 gyermek kezdi meg

Fejlesztő foglalkozásra ebben a tanévben 6 gyerek, alapozó fejlesztő foglalkozásra 1 gyerek, logopédiai foglalkozásra 2 gyermek járt.

SZEMÉLYI FELTÉTELEK

Óvodánkban, a 3 csoportban a tanév kezdetekor 6 óvodapedagógus dolgozott, 3 szakképzett dajka, 1 pedagógiai asszisztens. 2016 szeptemberétől februárig 2 kisegítő dajka, 1 kisegítő pedagógiai asszisztens és 1 karbantartó, március közepétől 1 kisegítő dajka és 1 karbantartó segítette munkánkat.

Ebben a tanévben nem volt minősítés, egy szakvizsgázott pedagógust automatikusan véglegesítettek a pedagógus 2 fokozatba. Önértékelést két főnél végeztünk.

Pedagógusaink folyamatosan képzik magukat, az idei nevelési évben is részt vettünk akkreditált továbbképzéseken, munkaközösségi foglalkozásokon, valamint tartottunk nyílt napot a nagycsoportban óvodapedagógusoknak, tanító néniknek.

TÁRGYI FELTÉTELEK

Az idei tanévben sem tudtuk megszüntetni a beázásokat, ezért októberben két és fél hónapra kényszer bezárást kellett elrendelni és másik óvodát igénybe venni. Ez idő alatt a teljes tetőszerkezetet felújították és korszerűre cserélték. Sajnos a csapadék elvezető csatornák hibáit csak feltárták, de nem javították ki, ezért itt továbbra is ázik az óvoda fala. A bezárás alatt a fűtésrendszerünket vegyszeresen átmosták, ennek eredményeképpen hatékonyabbá vált a hő leadása. A javítások után a beázott falfelületeket a Városi Kincstár karbantartó brigádja átfestette, a hibákat kijavította. Az ÁNTSZ vizsgálat után 2016. dec. 4-én újra megnyitottunk.

Szülői támogatás segítségével folyamatosan bővítjük csoportszobai és udvari játékállományunkat, illetve a csoport kirándulások kiadásait fedezzük belőle. A „Szimba” pályázatnak köszönhetően az egyik hintaállványunk alatti rész ütéscsillapító gumilapot kapott, így baleset mentesebb felületen játszhatnak gyermekeink.

FŐ FELADATAINK 2016/2017 NEVELÉSI ÉVBEN:

* Differenciálás, egyéni képességek szerinti fejlesztés hatékonyságának növelése a játék – munka – tanulás folyamatában
* Differenciálás lehetőségeinek megjelenítése a tervezőmunkában
* A szabad játékba integrált nevelés, fejlesztés lehetőségeinek kihasználása a mindennapokban, a játék folyamatosságának biztosításával
* Érzelmi, szociális biztonság erősítése, kudarcfeldolgozás, kudarctűrés alakítása a szülők bevonásával
* Egészséges életmódra nevelés kiemelt szerepének megvalósítása
* Tehetséggondozás, felzárkóztatás
* Az intézményi dokumentumok összhangjának megteremtése, folyamatos aktualizálása az új jogszabályok alapján
* Intézményi Önértékelési dokumentumok alkalmazása
* Felkészülés a pedagógiai szakmai (tanfelügyeleti) ellenőrzésre (intézményi, intézményvezetői)
* Szervezetfejlesztés, új kollégák beillesztésének segítése. Gyakornokok, gyakorlósok mentorálása.
* A pedagógus szakképzettséggel rendelkező nevelő és oktató munkát közvetlenül segítő munkakörben foglalkoztatottakra vonatkozó értékelési szabályzat elkészítése, alkalmazása

FŐ FELADATAINK MEGVALÓSÍTÁSÁNAK ÉRTÉKELÉSE:

* Óvodánkban a tanulásszervezés kezdeményezés formájában történik, az önkéntességen alapul. Ez lehetőséget ad az óvónőnek, hogy egyénre szabottan fejlessze a résztvevő gyerekeket. Képességeik felmérésében segítséget nyújtanak az egyéni felmérő lapok, melyek alapján minden csoport óvónője pontos képet kap a gyerekekről, azok fejlesztendő képességeiről. Az idei tanévben fokozottabban figyeltünk az egyéni képességek fejlesztésére, figyelembe véve a mérések eredményeit.
* Mind a három csoportunk vegyes életkorú gyermekekből állt, így tervezni is több korosztályra kellett egy csoporton belül. A naplóban eltérő színnel jelöltük a differenciálási lehetőségeket, melyek leginkább az eltérő feladatokban, képességfejlesztésekben nyilvánultak meg.
* Óvodánkban folyamatos napirend van, mely elegendő időt biztosít minden tevékenységhez, így a szabadjátékhoz is. Az óvónők folyamatos élményeket biztosítanak (séták, kirándulások, színházlátogatás, mese, óvodán kívüli tevékenységek), melyek újabb játéklehetőségeket adnak a gyerekeknek. Csoportszobáink térrendezése, játékeszközei is a változatos játéktémák kialakulását segíti. A gyerekek játékos helyzetekben keresik a választ a felmerülő problémákra, ezáltal kiélhetik belső késztetéseiket az önállóságra, önmegvalósításra.
* Minden óvónő arra törekedett, hogy barátságos, nyugodt légkört alakítson ki a csoportjában. Erősítették a gyerekek kapcsolatteremtő képességeit, pozitív erkölcsi normáik alakulását (beszélgetések, élmények meghallgatása, pozitív érzelmi töltés erősítése, közös élmények örömteli megélése, őszinteség, igazságosság) A szociometriai felmérések is azt bizonyították, hogy minden gyerek megtalálta helyét a csoportban.
* A mindennapos mozgással, a levegő edző hatásának kihasználásával igyekeztünk a gyerekek egészséges életmódját erősíteni. Külső világ tevékeny megismerése foglalkozásokon is feldolgoztuk az egészséges életmódhoz kapcsolódó témákat (orvosos játék, zöldség- gyümölcs bolt, Víz világnapja, Föld világnapja) Szülői segítséggel naponta több gyümölcsöt kaptak a gyerekek, valamint az óvoda konyhája is egészségesebb ételeket főz (kevesebb só, több tejtermék)
* A kiemelkedő képességű és felzárkóztatást igénylő gyermekekkel igyekeztünk játékidőben foglalkozni, valamint járt hozzánk képességfejlesztő pedagógus, aki a felzárkóztatásban segített. Önkéntes alapon különfoglalkozásokon is részt vehettek a gyerekek, melyen a közös érdeklődésűek fejlődhettek (játékos gyermektorna, játékos matematika, mesekör, barkácsolás, mazsorett, népi gyermekjátékok, angol)
* Folyamatosan figyeltük a jogszabályi változásokat és ehhez igazítottuk valamennyi dokumentumunkat.
* Óvodánkból két óvónő vett részt önértékelésben. A BECS tagjai elvégezték az ehhez kapcsolódó elemzéseket, értékeléseket, az érintett pedagógusok ez alapján elkészítették önértékelési fejlesztési tervüket.
* Az intézményi, intézményvezetői tanfelügyelethez szükséges dokumentumokat elkészítettük.
* Két új kolléga került közösségünkbe. Szeretettel, bizalommal fogadtuk őket, segítettünk nekik beilleszkedni, megismertettük velük óvodánk kiemelt programját (Játékos tevékenységbe ágyazott kompetencia alapú nevelés). Év közben folyamatosan támogattuk őket.   
  Egy gyakorlós mentorálása is folyt óvodánkban. A pedagógusjelölt áprilisban sikeres záróvizsgát tett.
* A pedagógus szakképzettséggel rendelkező nevelő és oktató munkát közvetlenül segítő munkakörben foglalkoztatottakra vonatkozó értékelési szabályzat elkészítésébe bekapcsolódunk.

KAPCSOLATTARTÁS MÁS INTÉZMÉNYEKKEL

Egyesített Óvodai Intézmény óvodái  
- nyílt napok látogatása  
- közös programok: sport verseny, Madarak, fák napja, tánctalálkozó

Kabay J. iskolai egység  
- első osztályosok látogatása az óvodánkban  
- iskolanyitogató  
Varázsceruza Óvodai Egyesület  
- kirándulások, kulturális események támogatása

Egészségügyi szakszolgálat  
- havonta védőnői higiéniai ellenőrzés

Családok Átmeneti Otthona  
- folyamatos kapcsolattartás, az ott élő gyermekek gondozása

- 2016 novemberétől megszűnt az átmeneti otthon, az itt lakó gyerekek elköltöztek

Szociálpedagógus  
- gyermekvédelmi feladatok ellátása  
- tanácsadás

Találkozások Háza  
- színház, gyermekműsorok látogatása  
- könyvtári foglalkozásokon való részvétel  
- Bábkiállítás megtekintése  
- Advent – városi rendezvényen való részvétel

Vasvári Pál Múzeum  
- rendszeres múzeumi foglalkozások óvodásoknak

- „Karácsonyi forgatag” – adventi közös éneklés, versmondás a többi óvodával  
Református egyház  
- rendszeres hitoktatás igény szerint

SZÜLŐI ÉRTEKEZLETEK

2016. aug. 22.: A leendő kiscsoportosok szüleinek az óvoda bemutatása, az óvoda programjának, házirendjének, heti- napirendjének ismertetése

2016. szept.: 20. Tanévnyitó értekezlet, házirend ismertetése, aktualitások

2016. nov. 23.: Téli hagyományaink, nagycsoportban tájékoztatás az iskolaérettségről.

2017. jan. 16.: Tájékoztatás a képességmérésről, beiskolázásról, jótékonysági bálról, farsangi rendezvényünkről.

2017. ápr. 24.: Évértékelés, aktuális programok megbeszélése: családi nap, kirándulás, évzáró, erdei óvoda, stb.

RENDEZVÉNYEKEN, PROGRAMOKON VALÓ RÉSZVÉTEL

- zenés műsorok, bábszínház szervezése szülői igény alapján havi rendszerességgel

- Vasvári Pál Múzeum foglalkozásai – nagycsoportosoknak

- városi adventen való részvétel

- Mikulás ünnepség szervezése SzK segítségével  
- adventi készülődés – közös sütés

- múzeum szervezésében „Karácsonyi forgatagon” való közös éneklés, verselés

- óvodai karácsonyi ünnepség

- nyílt nap szervezése a nagycsoportban

- jótékonysági est szervezése a szülőkkel közösen

- óvodai farsang

- „Játék határok nélkül” – sport nap szervezése, nagycsoportosok részvétele szüleikkel együtt

- óvodai mesemondó nap - részvétel jelentkezés alapján

- városi mesemondó nap – két fő továbbjutó

- színházi előadás a Találkozások Házában

- „Nyitnikék tízpróbán” való részvétel Tiszadadán

- „Haj, tánc, tánc” – gyermektánc csoportunk részvétele

- családi nap – egész napos program gyerekeknek, anyák napi ünnepség, családi piknik

- Langaméta nap alkalmazottaknak

- Madarak fák napi játékos vetélkedő nagycsoportosaink részvételével

- kirándulások: nyíregyházi Vadaspark, nyíregyházi Falumúzeum, Lillafüred – kisvonatozás, cseppkőbarlang

- Eszterlánc tánccsoportunk fellépése a Magiszter óvoda projektzáró rendezvényén

- évzáró, ballagási ünnepség

- erdei óvoda – jelentkezés alapján, úszótanfolyam nagycsoportosoknak

A rendezvényeken lelkesen vettek részt gyermekeink, igyekeztek sikeresen helyt állni. Köszönjük a felkészítő pedagógusok munkáját és a gyerekek részvételét!

A tárgyi jutalmak biztosításához köszönjük a Tiszavasvári Városi Önkormányzat és a Varázsceruza Óvodai Egyesület felajánlását.

A nyári ügyelet a Varázsceruza Óvodában indul és a Fülemüle Óvodában folytatódik szülői igény alapján.

Tiszavasvári, 2017. 06. 20.

Zsoldos Istvánné

intézményvezető helyettes

**A MINIMANÓ ÓVODA PEDAGÓGIAI MUNKÁJÁNAK ÉRTÉKELÉSE A 2016/2017 – ES NEVELÉSI ÉVRE**

**HELYZETELEMZÉS**

Ebben a nevelési évben intézményünk négy csoportban 90 férőhelyen 92 gyerekkel működött. A gyermekek csoportonkénti megoszlása a következő volt:

* Bóbita csoport 2016. októberében 24, 2017. májusában 26 fő volt. Óvodapedagógusok: Bodnárné Varró Ilona, Opre Csabáné, képzett dajka: Tóth Lajosné.
* Pillangó csoport 2016. októberében 23 fő volt, ebből egy gyerek SNI (két főnek számító, halláscsökkent) 2017. májusban 24 fő volt, 2 fő SNI – s, melyből 1 fő kettő gyereknek, 1 fő pedig három gyereknek számítódott be.

Óvodapedagógusok: Gazdag Józsefné, Ferencziné Majoros Edit, képzett dajka: Alacs Mihályné.

* Az Eszterlánc csoportban 2016. októberében 21 gyermek volt, melyből 1 fő SNI - s, (3 gyereknek számított), 2017. májusban 20 fő volt. Óvodapedagógusok: Tamás Béláné, Dobsi Istvánné, képzett dajka: Lakatos Gyuláné.
* Napsugár csoport létszáma 2016. októberében 24, 2017. májusban 22 fős volt.

Óvodapedagógusok: Róka Lászlóné, Fagyasné Pető Tünde, képzett dajka: Bódor

Lászlóné.

**Személyi feltételeink**

Intézményegység – vezető: 1 fő

Óvodapedagógusok: 8 fő

Dajka: 4 fő

Pedagógiai asszisztens: 1 fő

Kisegítő dajka közmunka programban határozott időre: 1 fő

Karbantartó közmunka programban határozott időre: 1 fő volt.

Óvodapedagógusaink valamennyien felsőfokú képzettségűek. Négy fő alapdiplomára épülő szakoklevéllel, rendelkezik. Egy főnek Játék és szabadidő pedagógusi szakvizsgája, három főnek Differenciáló fejlesztő pedagógiai ismeretek szakvizsgája van. Dajkáink mindannyian szakképzettek.

**Tárgyi feltételek**

Az E.O.I. pedagógiai munkatervében leírtak szerint az éves költségvetés nem fedezi a működéshez szükséges feltételeket. Alapvető feladatunk az állagmegóvás és a takarékos gazdálkodás volt.

A fejlesztések megvalósulása érdekében kerestük az anyagi bevételek lehetőségét, mely a mi óvodánkban igen korlátozott. Főleg Kincstári és önkormányzati támogatással értünk célt a javító munkatevékenységek terén.

Sajnos ebben a nevelési évben óvodánk állaga annyira megromlott, hogy év végére helyzetünk súlyossá vált. Több helység (például kinti teraszok tetőtartó oszlopai) életveszélyessé váltak. Az I. – es blokk január végén beázott, e miatt a III. – as blokkba kellett átköltöznünk, ami június elején szintén beázott olyan szinten, hogy a lámpatestekből is patakokban folyt a víz. Ekkor mind a három blokkban erős beázást tapasztaltunk a tetőcserepek elérése, a szarugerendák elrohadása, és a csatornarendszer korrodálódása miatt.

Több radiátor is kilyukadt ebben az évben, pótlása folyamatban volt/van. A folyosó burkolója több helyen felpúposodott, ezért a karban tartónak fel kellett azt szednie. Az I- es blokk gyermeköltözőiben balesetveszélyessé vált a linóleum burkoló, melynek cseréje időszerűvé vált a tornaterem linócseréjével egyetemben. A működő csoportszobák parkettái már annyira megkoptak, hogy szalagparketta lerakását kértük az Önkormányzattól.

Az udvaron több fa is balesetveszélyessé vált, ezért kértem azok kivágását, ősszel történő pótlását. A közlekedési pálya is balesetveszélyessé vált a fák gyökereinek feltúrása miatt, ezért kértem annak felszedését, a balesetveszély elhárítását.

Ebben az évben a II. blokk bejárati ajtajából kitört az üveg, pótlásra került sor. A felnőtt öltözőben nem volt ablaküveg, csak spaletta, ezért télen, a nagy hidegre való tekintettel kértem annak beüvegezését.

A polgármester ígérete szerint az elvégzésre váró munkálatok a nyár folyamán, szeptemberi kezdésre el lesznek végezve óvodámban.

**A 2016/17 – as nevelési év Kiemelt feladatai:**

* Differenciálás, egyéni képességek szerinti fejlesztés hatékonyságának növelése a játék – nevelés – tanulás folyamatában.
* A differenciálás lehetőségeinek megjelenítése a tervezőmunkában.
* A szabad játékba integrált nevelés, fejlesztés lehetőségeinek kihasználása a mindennapokban, a játék folyamatosságának biztosításával.
* Érzelmi, szociális biztonság erősítése, kudarcfeldolgozás, kudarctűrés alakítása, a szülők bevonásával.
* Egészséges életmódra nevelés kiemelt szerepének megvalósítása.
* Tehetséggondozás, felzárkóztatás.
* Az intézményi dokumentumok összhangjának megteremtése, folyamatos aktualizálása az új szabályok alapján.
* Intézményi Önértékelési Dokumentumok alkalmazása.
* Felkészülés a pedagógiai szakmai ellenőrzésre.
* Szervezetfejlesztés, új kollégák beilleszkedésének segítése. Gyakorlósok, gyakornokok mentorálása. A pedagógus szakképzettséggel rendelkező nevelő és oktató munkát közvetlenül segítő munkakörben foglalkoztatottakra vonatkozó helyi értékelési szabályzat elkészítése, alkalmazása.

Mindezen feladatok figyelembe vételével szerveztük és terveztük az éves nevelő munkánkat.

Az intézményegység – vezetői ellenőrzések a munkatervben előírtak szerint megtörténtek. Óvodánkban, Opre Csabáné mentorálásával ebben az évben egy gyakorlós óvódapedagógus jelölt volt, ősszel és tavasszal egy – egy hétig.

Általában minden csoport, de az iskolába menő nagycsoport ebben az évben kiemelten foglalkozott a gyermekek felzárkóztatásával, és a tehetséggondozással.

**Szakmai munkaközösségekben való részvétel**

Langaméta: Opre Csabáné munkaközösség vezető, Fagyasné Pető Tünde, Bodnárné Varró Ilona.

Báb: Gazdag Józsefné.

Kompetencia alapú nevelés: Gazdag Józsefné, Ferencziné Majoros Edit.

Mérés munkaközösség: Róka Lászlóné.

Testi nevelést elősegítő munkaközösség: Fagyasné Pető Tünde, Tamás Béláné.

**Mérések-értékelések**

- A gyermekek mérése az intézmény által kidolgozott mérési rendszer szerint folyt ebben a nevelési évben is. Év végén, az iskolába menő gyerekek felmérésének százalékos eredményeit az intézményi értékelés céljára rögzítettük.

**Kapcsolattartási területeink:**

* Szülőkkel
* Szk. vezetőkkel
* Magiszter Alapítványi Óvodával
* Kabay János Általános Iskolai Egység iskoláival
* Pedagógiai Szakszolgálattal
* Egészségügyi ellátással, védőnői hálózattal,
* Szociális Szolgáltató Központtal
* Városi Kincstárral
* Tiszavasvári Városi Közétkeztetési Nonprofit Kft-vel
* Intézményünkben működő érdekvédelmi szervezetekkel
* Vasvári Pál Múzeummal

**Minimanó Óvoda programjai**

Nyílt napok:

Bóbita csoport: 2017. április 4. Ekkor került sor Bodnárné Varró Ilona és Opre Csabáné pedagógusok önértékelésére is.

Meghívott vendégeink voltak: A Vasvári Pál Általános Iskolai egység és a Kabay János Általános Iskolai Egység tanító nénijei, a Pedagógiai Szakszolgálat fejlesztőpedagógusai, Tiszavasvári Egyesített Óvodai Intézmény vezetője, Óvodapedagógusok.

Alkalomszerűen szervezett tevékenységek voltak:

* Havonta vetítés az oviban, ovi – mozi.
* Rajzpályázatokra való felkészülés.
* Séták, különböző célokkal, feladatokkal.
* Könyvtárlátogatások.
* Múzeumi programok látogatásai.
* Sportnap a Tiszavasvári Sportcsarnokban meghirdetett „Mozgás határok nélkül” program keretén belül.
* Gyermekhét.
* A Vasvári Pál Általános Iskolai Egység integrációs munkatervének keretén belül különböző közös programok végrehajtása, kézimunka foglakozás szülőkkel, - Mesedélután a szülőkkel.
* Az általános iskolák programjainak látogatása – Karácsonyi műsor a Vasvári Pál Általános Iskolában táncházzal. – Föld napi sportversen ugyan itt. – Készülődés az iskolára, látogatás a Kabay János Általános Iskolai Egységben, versenyprogramokon, és kézimunka foglalkozásokon vettünk részt.

*A PEDAGÓGIAI MUNKATERVBEN MEGHATÁROZOTTFELADATOKAT SZOLGÁLÓ TEVÉKENYSÉGEINK VOLTAK:*

Mikulás várás

2016. december 06.

Karácsony hete:

2016. december 12 – 16 – ig.

Farsang hete:

2017. február 13 - 17 – ig.

Anyák – napja

2017. május 8.

Évzáró, ballagás

2017. június 02.

SZÚLŐI ÉRTEKEZLETEK:

2016. augusztus 28.

2017. február 07.

2017. március 21.

Óvodák által szervezett programokon való részvétel:

2017. március 25 – Sportnap

2017. március 28 – Házi mesemondó verseny.

2017. március 29. – Városi mesemondó verseny.

2017. május 5. Haj, tánc, tánc…

2017. március 10. Madarak fák napja.

2016. október – Illa berek rajzpályázat – (3 jutalmazott)

2017. június – Bolygónk a Föld rajzpályázat – (3 jutalmazott)

.

Bábelőadások, zenés előadások a Minimanó Óvodában, havonta egy alkalommal.

2016. október 13. – Tűzriadó próba óvodánkban.

Tiszavasvári, 2017. Június. 22. Opre Csabáné

intézményvezető - helyettes

**Éves értékelés 2016-2017-es Nevelési év**

**Lurkó-kuckó Óvoda**

Egy nyertes energetikai pályázatot követő épületfelújítás után, korszerű, kényelmes és esztétikus óvodában kezdhettük az évet.

Ebben a nevelési évben óvodánk két vegyes életkorú csoporttal működött. a beírt gyermekek létszáma 56 fő volt, egyenlően szétosztva a Katica és a Napsugár csoportokban.A korábbi harmadik csoportszobában óvónői szoba és könyvtár jött létre.

A gyermekek nevelését 4 fő óvodapedagógus és 2 fő pedagógiai asszisztens végezte.

A gondozási feladatokat 3 szakképzett dajka látta el,egyikük közfoglalkoztatás keretében. Munkánkat segítette 1 konyhai dolgozó, és egy közfoglalkoztatott karbantartó. Két fejlesztőpedagógus munkáját is igénybe vettük. Egyikük két gyermekkel naponta foglakozott, a másik heti rendszerességgel tartott foglalkozást 12 gyermek számára.

4 gyermek a Pedagógiai Szakszolgálat által, hetente biztosított logopédiai fejlesztést vette igénybe.

Mindennapi munkánk alapjául, a helyi nevelési programunk, az Érzelmi Kötődésen Alapuló Óvodai Nevelési Program szolgált, melyet 25 százalékban a Kompetencia Alapú Óvodai Programcsomaggal egészítettünk ki.

Jó gyakorlatunkat tekintve, referencia területünk a Családdal való hatékony együttnevelés, melyet maximálisan szem előtt tartottunk nevelőmunkánk során.

Az Óvodai élet tevékenységeit (játék, vers,mese,ének-zene, énekesjáték és tánc, rajzolás, festés,mintázás,kézimunka,mozgás, a külső világ tevékeny megismerése, a munka jellegű tevékenységek, a tevékenységben megvalósuló tanulás) olyan módon igyekeztünk szervezni, hogy az vonzó és élményszerű legyen a gyermek számára,teljes személyiségének fejlődését szolgálja, önként és szabadon vállalja. A csoportos tevékenységeken túl, egyénre szabottan is készültünk tevékenységtervezettel, melyet a gyermekek képességmérését követően az egyéni fejlesztési naplóban készítettünk el. E mellett pedagógia munkánk legfontosabb dokumentációja a csoportnapló, melyet részletesen, pontosan és naprakészen vezettünk.

Sikeres és eseménydús évet zártunk.Visszatekintve eseménynaptárunk a következő:

2016. szeptember -11 fő kiscsoportos gyermek beszoktatása

-Az óvoda felújítás utáni ünnepélyes átadása

2016. október-Családi nap megszervezése

2016 november -Megünnepeltük a Hétszínvirág bábcsoport fennállásának 20. évfordulóját,( a Napsugár csoport nagycsoportosai kedveskedtek bábelőadással), élményszerző séták

2016. december -Mikulás várás, és ünnepség, Adventi készülődés a szülőkkel, Adventi műsor a Városháza előtt, Karácsonyi ünnepség, látogatás a  Zeneiskolába, bábelőadás megtekintése

2017. január - A nagycsoportosok iskolaérettségi vizsgálata

2017. február -Farsangi rendezvény a Szülői Közösség szervezésében,élményszerző séták

2017. március-Megkezdődtek  Nyílt napok, hospitálások, -A Napsugár csoport nagycsoportosai részt vettek a Mozgás határok nélkül sport-versenyen, Bábelőadás a Találkozások

Házában, az óvodánkénti és a városi Mesemondó versenyek lebonyolítása

2017. április-Élményszerző séták, húsvéti néphagyományok felelevenítése, nyuszi-simogató

2017. május-Haj tánc, tánc, gyermek tánctalálkozó, Anyáknapi ünnepség

megtartása,gyermekhét szervezése (bábelóadás, hüllőkiállítás,

gyermekíjászat,látogatás a Zeneiskolába), családi délután megszervezése, élményszerző séták

2017. június -Autóbuszos csoportkirándulások a Szülői Közösség segítségével, Évzáró ünnepség, nagycsoportosok búcsújának szervezése

Az év folyamán folyamatos megfigyeléseket végeztünk a gyermekek fejlődésével kapcsolatban, illetve a nagyobb gyerekek képességmérését végeztük

Négyszer tartottunk szülői értekezletet, többször, szükség szerinti,aktuális megbeszélést a Szülői Közösség vezetőivel.

Az Önkormányzat és a Szülői Közösség támogatásával udvari játékeszközeink a gyerekek örömére egy fészekhintával bővültek.

Együttműködő, jó kapcsolatot ápoltunk a fenntartónkkal, a tagóvodákkal Pedagógiai Szakszolgálattal, az általános iskolával, a Védőnői Szolgálattal,a bölcsődével, a Városi Könyvtárral, a Találkozások Házával.

Az iskola készültségi szintet elérte és ősszel megkezdi általános iskolai tanulmányait 16 gyermek.

Tiszavasvári, 2017. Június. 22. Cs Nagy Balázsné

intézményvezető - helyettes

„Tudod-e, hogy a kezdet a legfontosabb, általában is,

de különösen a fiatal és zsenge lényeknél?

Hiszen leginkább ilyenkor lehet őket formálni,

s ilyenkor vésődik beléjük az a forma,

amelyet bennük kialakítani akarunk.”*(Platon)*

**A FÜLEMÜLE ZÖLD ÓVODA** **2016 – 2017 NEVELÉSI ÉVÉNEK ÉRTÉKELÉSE**

**HELYZETELEMZÉS:**

|  |  |
| --- | --- |
| Férőhelyek száma | 140 |
| Beírt gyermekek száma | 137 |
| Gyermekcsoportok száma | 6 |
| Ebből szükség-csoportszoba | 1 |

|  |  |  |  |  |
| --- | --- | --- | --- | --- |
| ***A gyermekek összetételének megoszlása csoportonként 2016.06.30.*** | | | | |
| **Csoport neve** | **Férőhely** | **Összes gyermeklétszám** | **HH** | **HHH** |
| Fecske csop. | 20 | 17 | 2 |  |
| Fülemüle cs. | 20 | 23 |  |  |
| Sárgarigó cs. | 25 | 25 |  | 1 |
| Katica csop. | 25 | 26 | 1 | 2 |
| Pacsirta csop. | 25 | 23 | 1 | 5 |
| Cinege csop. | 25 | 23 |  |  |

Iskolaérettségi vizsgálatra 5 gyereket küldtünk  
Szakvélemény alapján 2 gyerek marad óvodában, 3 gyermek megkezdheti az iskolát.

2017 szeptemberében első iskolaévét 30 gyermek kezdi meg.

Fejlesztő foglalkozásra ebben a tanévben 11 gyerek, logopédiai foglalkozásra 10 gyermek járt.

**SZEMÉLYI FELTÉTELEK:**

Ebben a nevelési évben a hat csoportunkhoz biztosítva volt 12 óvodapedagógus és 6 szakképzett dajka. 12 óvodapedagógusunk közül hat szakvizsgával rendelkezett. 10 óvodapedagógusunk határozatlan idejű kinevezéssel dolgozott. Egy óvodapedagógusunk szülési szabadságra ment 2015. 01.15-től. Helyére, az addig pedagógiai asszisztensként dolgozó óvodapedagógus lépett, aki határozott idejű szerződéssel dolgozik továbbra is.

A gyermeklétszámnak megfelelően óvodánkban két fő pedagógiai asszisztens is dolgozik. 2015. 09.01-től két fő kisegítő dajka is dolgozik a Fülemüle Zöld Óvodában. Egy óvodapedagógusunk Hajdúböszörményben- Közoktatási vezető és pedagógus szakvizsga szakirányú továbbképzési szakon végzett- ebben a tanévben, kiváló eredménnyel. 2017. áprilisában a pedagógusok előmeneteli rendszerében megjelenő minősítési eljárás keretében két óvodapedagógusunk sikeres vizsgát tett, a Pedagógus II. fokozatba léphet. 2016. májusában a gyakornok óvodapedagógusunk a pedagógusok előmeneteli rendszerében megjelenő minősítő vizsgát tett, így 2017. januárjától pedagógus I. fokozatba léphetett. Egy szakképzett dajka nénink 2017. júniusában sikeres érettségi vizsgát tett, szép eredménnyel.

Az Oktatási Hivatal által meghatározott pedagógus életpálya modell keretein belül 2016. novemberéig 2 óvodapedagógus feltöltötte portfólióját az OH informatikai rendszerébe. Mindkettőjüket 2017. áprilisában kiváló eredménnyel minősítették.

Önértékelést négy főnél végeztünk, mely feladat határidőre történő elvégzése igen nagy terhet ró a pedagógusokra a mindennapi feladatok pontos elvégzése mellett.

**TÁRGYI FELTÉTÉLEK:**

Óvodánk épülete megszépült és az elmúlt négy év alatt még otthonosabb, természet-közelibb lett. Árnyas udvarukon új gyermekasztalok, padok, komplex mászókák készültek az előző évben, melyeket igen jól tudtunk használni –délelőtti, délutáni - udvari játék tevékenységek során. Ebben a nevelési évben nagy komplex mászókánk két ponton is felújításra szorult, melynek megjavítása még mindig folyamatban van. A csoportszobák felszereltsége a szülők által vásárolt játékokkal bővült.

**FŐ FELADATUNK VOLT A 2016 – 2017 -ES NEVELÉSI ÉVBEN A MINŐSÉGI CÉLOK TÜKRÉBEN:**

* Differenciálás, egyéni képességek szerinti fejlesztés hatékonyságának növelése a játék – munka – tanulás folyamatában
* Differenciálás lehetőségeinek megjelenítése a tervezőmunkában
* A szabad játékba integrált nevelés, fejlesztés lehetőségeinek kihasználása a mindennapokban, a játék folyamatosságának biztosításával
* Érzelmi, szociális biztonság erősítése, kudarcfeldolgozás, kudarctűrés alakítása a szülők bevonásával
* Egészséges életmódra nevelés kiemelt szerepének megvalósítása
* Tehetséggondozás, felzárkóztatás
* Az intézményi dokumentumok összhangjának megteremtése, folyamatos aktualizálása az új jogszabályok alapján
* Intézményi Önértékelési dokumentumok alkalmazása
* Felkészülés a pedagógiai szakmai (tanfelügyeleti) ellenőrzésre (intézményi, intézményvezetői)
* Szervezetfejlesztés, új kollégák beilleszkedésének segítése. Gyakornokok, gyakorlósok mentorálása.
* A pedagógus szakképzettséggel rendelkező nevelő és oktató munkát közvetlenül segítő munkakörben foglalkoztatottakra vonatkozó értékelési szabályzat elkészítése, alkalmazása.

A intézményi Belső Önértékelési Csoport folytatta munkáját, melynek óvodánkból három fő a tagja. A kompetencia területeken végighaladva kidolgoztuk az intézményi elvárásokat**.** A Fülemüle Zöld Óvoda négy óvodapedagógusának elkészült az önértékelése és a fejlesztési terve a következő öt évre.

Az Oktatási Hivatal az  „OKTATÁSI HIVATAL BÁZISINTÉZMÉNYE” cím elnyerésére 2016. decemberében pályázatot írt ki. A felhívásra benyújtott pályázati dokumentációk elbírálása után a rendkívül magas színvonalú pályaművek közül a Pedagógiai Oktatási Központ és a bíráló bizottság javaslatai alapján az Oktatási Hivatal köznevelési elnökhelyettese a Tiszavasvári Egyesített Óvodai Intézményt érdemesnek ítélte az “Oktatási Hivatal Bázisintézménye” cím viselésére.

Óvodánkban minden csoport vegyes életkorú, ezért a nevelői munka tervezése során fontos volt a differenciálás. Ez megjelent a nevelési tervekben, a munkatervben, a játékok tervezésénél és a pedagógiai munkaterv elkészítésénél. A tanév során valamennyi csoportunk gazdag és változatos élményeket nyújtott a csoportnak (séták, kirándulások, kulturális események, ünnepek, múzeumi foglalkozások), amelyek bővítették a gyermekeink tapasztalatait, ismereteit, szélesedett látókörük. A témákat igyekeztünk beépíteni játékaikba, segítettünk feldolgozni szerzett tapasztalataikat, élményeiket.

„Jó gyakorlatunk” alapja a kötetlen foglalkoztatási forma, melyben jó lehetőség adódik a gyermekek játékba integrált nevelésére. Kis csoportokban hatékonyabb és differenciáltabb fejlesztést tudtunk megvalósítani, felmérve az adott gyerek képességeit, adekvát módszert alkalmazva.

Nevelési gyakorlatunk alapja a gyermekszeretet, a harmonikus, nyugodt, családias, egymásra figyelő, segítő, támogató, érzelmi biztonságot nyújtó, pozitív tulajdonságokat megerősít óvodai élet. Fontosnak tekintjük a felnőtt és a gyermek sokszínű együttműködését, a játék elsődlegességét. A játékra alapozva szervezzük a gyermek igényeihez, életkori-sajátosságaihoz igazított tevékenységeket, tapasztalatszerzéseket.

A fő feladatok megvalósítása során nagyon fontos volt a dolgozók igényes, összehangolt munkavégzése is. A tervezés során – a naplók- jól tükrözik, hogy az óvodapedagógusok a fő feladatok maximális megvalósítására törekedtek az év folyamán. A nyílt napok szervezése, lebonyolítása is ezt a szemléletet tükrözi. Pedagógusaink megújulásra képesek, figyelemmel kísérik az óvodai nevelésben bekövetkezett változásokat

A gyermekek mérése az intézmény által kidolgozott mérési rendszer szerint folyt ebben a nevelési évben is.

**SZAKMAI MUNKAKÖZÖSSÉGEK:**

-Vezetői munkaközösség Moravszki Zsoltné munkaközösség vezető,

Kádár Gyuláné Oláh Irén

- Képességmérés az óvodában Olajosné Agócs Margit munkaközösség vezető,

Lakatosné Bodnár Erika

Miterkóné Dancs Éva

Benyuszné Kovács Mária

Reznekné Szabó Szilvia

Szöginé Megyeri Gabriella

-Óvodai honlap Kádár Gyuláné Oláh Irén

Laktosné Bodnár Erika

-Egészséges életmódra nevelés Sándorné Volosinovszki Éva

Laczkó Tímea

Kártik Mónika

-Kompetencia alapú óvodai nevelés Leányvári Attiláné

Berencsi Judit

**KAPCSOLAT MÁS INTÉZMÉNYEKKEL:**

Óvodáink vezetőivel és dolgozóival közös programjaink.

Szülőkkel.

SzK vezetőkkel.

Pedagógiai Szakszolgálattal.

Magiszter Alapítványi Óvodával.

Tiszavasvári Járási Hivatallal.

Általános Iskolák Tiszavasvári.

Vasvári Pál Múzeummal.

Városi Könyvtárral.

Találkozások Háza.

Tiszavasvári Cseperedők Bölcsőde.

Városi Kincstárral.

Szociális Szolgáltató Központtal.

Tiszavasvári Városi Közétkeztetési Nonprofit Kft.

Intézményünkben működő érdekvédelmi szervezetekkel.

Családsegítőkkel, valamint a gyermekvédelmi intézet munkatársaival.

Védőnőkkel, gyermekorvossal.

Minden megjelölt intézménnyel maximálisan együtt tudtunk dolgozni, sokat segítettük

egymás munkáját ebben az évben is.

**FONTOS FELADATUNK VOLT EBBEN A NEVELÉSI ÉVBEN IS:**

- vezetői, munkatársi értekezletek folyamatos megtartása a pontos információ-áramlás tükrében,

- átjárás, hospitálás más intézményekbe munkánk fejlesztése érdekében,

- minősítő eljárásokban való részvétel,

- a belső önértékelési csoport folyamatos munkavégzése: az Oktatási Hivatal által meghatározott feledatok teljesítése.

- a kompetencia alapú oktatási programcsomag részelemeinek alkalmazása (EKA program melléklet) mind a hat csoportunkban.

- a megújult óvoda, csoportszobák külső- belső dekorációjának folyamatos frissítése.

**ÉVES PROGRAMJAINK VOLTAK:**

- Szülői értekezletek tartása az aktualitásnak megfelelően,

- hulladék- és PET-palack gyűjtése, takarítási világnap: részvétel a gyermekekkel közösen

- Fülemüle családi nap szervezése a szülői közösséggel együtt,

- zenés műsorok, bábszínház szervezése a szülők igényei alapján, havonta egy alkalommal,

- gyermekek fotózása,

- adventi készülődés,

- Mikulás,

- karácsonyi ünnepség az óvodában (együtt)

- karácsonyi ajándékozás felnőttek körében,

- nyílt napok szervezése csoportonként, tanítóknak, óvodapedagógusoknak, munkaközösségeknek,szülőknek

- farsangoló két hét csoportszinten 2017. februárjában,

- mesemondó verseny csoportonként és óvodai, majd városi és területi szinten,

- rajzverseny és kiállítás,

- 22. Mozgás határok nélkül: sportverseny,

- Haj, tánc, tánc…20. gyermektánc találkozó,

- Langaméta nap,

- anyák napja 2017. május 07. csoportokban,

- Madarak-fák napi játékos vetélkedő, az intézményünk nagycsoportos óvodásai számára,

- évzáró 05. 26. Találkozások Háza, A csillagszemű juhász…. mese bemutatása,

- erdei óvoda a Gólyahír gyermektáborban- 2017.06.06.-2016.06.16.-

- csoportonkénti kirándulások, (Hortobágy, Nyíregyháza Falumúzeum,Tiszadob Andássy kastély , Játszóház Nyíregyháza, Pampuch tanya, Fekete Szakáll Kalandpark Tiszalök, Arborétum Tiszalök, Hajdúböszörmény Palinta játszótér)

- csoportonkénti fagyizások,

- úszótanfolyam- nagycsoportos gyermekek számára,

- Vasvári Pál Múzeum foglakozásai –„Boróka pályázat- havi egyszeri kézműves foglalkozás, évszaknak, hagyományoknak megfelelő közös tevékenység.

Az óvodai programok szervezésében és lebonyolításában a Szülői Szervezet tagjai sokat segítettek, a szervező munkában dicséretesek voltak. Munkájukat megköszöntük.

**NYÍLT NAPOK**

2017.04.06. Sárgarigó csoport: Tavasz-ébredő természet, Ének, zene, tánc…, rajzolás, festés , kézimunka…..

2016.04.08. Katica csoport : Húsvét - rajzolás, festés ,kézimunka…..Mesélés, verselés

A városi „Kedvenc mesém” mesemondó verseny első három helyezettje a Fülemüle Zöld Óvoda Katica csoporjának négy óvodása lett ( egy gyerek különdíjas ). Így a területi – tiszalöki - versenyre is eljutottak, ahol harmadik helyezést ért el egy kislány.

A 20. Haj, tánc, tánc… gyermektánc találkozón igen színvonalas, hagyományőrző műsorral mutatkoztak be az iskolába készülő gyerekek.

A 22. „Mozgás határok nélkül…” játékos családi sportvetélkedőjén a Fülemüle Zöld Óvoda Katica csoporjának gyermekei vettek részt.

Májusban került megrendezésre az óvodák közötti Madarak, fák napja játékos vetélkedő. Köszönet és elismerés minden résztvevőnek!!!

A nyári ügyelet 2017.06.19-tól a Varázsceruza óvodában indult, majd az ügyelet a Fülemüle Zöld Óvodában folytatódik 2016. 07.24-től.

Tiszavasvári, 2017.06.30.

Kádár Gyuláné Oláh IrÉN

intézményvezető helyettes

*2.sz.melléklet*

**A gyermekvédelmi munka éves értékelése**

**ÉVES BESZÁMOLÓ A GYERMEKVÉDELMI MUNKÁRÓL**

**2016/17-es nevelési év**

2016. szeptemberében 355 gyermek kezdte a nevelési évet, 15 csoportban.

A 355 óvodás gyermekből 24 gyermek hátrányos helyzetű, 99 óvodás gyermek halmozottan hátrányos helyzetű.

2016. szeptember, 01-től a 355 gyermek szülője nyilatkozott igényelve a normatív kedvezményt, azaz az ingyenes étkezést.

Ebből-161 gyermek rendszeres gyermekvédelmi kedvezmény alapján

5 gyermek tartós betegség alapján

1 családban tartós beteget nevelnek

42 gyermek családja 3 vagy több gyermeket nevel

1 családban nevelésbe vétel alapján

125 gyermek családja jövedelme alapján veszi igénybe az ingyenes ellátást.

23 család alapellátásos gondozásban,

13 család védelembe vétel keretein belüli gondozásban van.

26 gyermek él csonkacsaládban.

5 fő SNI

2017. júniusban 354 gyermek jár az óvodába a 15 csoportban.

A 354 gyermekből 22 gyermek hátrányos helyzetű, 103 gyermek halmozottan hátrányos helyzetű.

Ebből-153 gyermek rendszeres gyermekvédelmi kedvezmény alapján

4 gyermek tartós betegség alapján,

2 család tartós beteget nevel,

1 családban nevelésbe vétel alapján,

39 gyermek családja 3 vagy több gyermeket nevel,

135 gyermek családja jövedelme alapján veszi igénybe az ingyenes ellátást.

7 fő SNI

Feladataimból :

-A tavaszi óvodai beiratkozás előkészítése, a népesség nyilvántartó és a védőnői egyeztetés

alapján. Szülők segítése és tájékoztatása a beiratkozás alkalmával.

-Beiratkozott gyermekek közül a hátrányos, halmozottan hátrányos, veszélyeztetett helyzet feltárása, pontosítása az érintett szakemberekkel.

-Rendszeres gyermekvédelmi kedvezményben részesülő gyermekek számontartása,

figyelemmel kísérése /megszűnés, újraigénylés/

-Tartósan beteg gyermekek számontartása, szüleiktől óvónőjük közreműködésével igazolások begyűjtése. Ételallergiás gyermekek szakorvosi igazolásának továbbítása az élelmezésvezető felé.

- Gyermekek rendszeres óvodába járásának figyelemmel kísérése, igazolatlan hiányzások vezetése, jelzés havonta az intézményvezető felé és a családsegítők felé.

-Jegyző felé jelzés 13 gyermek esetében történt igazolatlan hiányzás miatt.

-Járási Hivatal szabálysértési hatósága felé tájékoztatás 6 gyermek esetében történt, igazolatlan hiányzás miatt.

-Szülő felé 43 esetben történt rendszeres óvodába járásra felszólítás.

-Jegyző felé jelzés, mert nem íratta be a szülő az óvodába gyermekét, de a népesség nyilvántartóban tiszavasvári lakosként szerepel: 25 fő

-Jegyző felé értesítés azokról a gyermekekről, akik óvodáinkba járnak, de a népesség nyilvántartóban nem szerepelnek, és azokról a gyermekekről, akik óvodai jogviszonya megszűnt.

-Rendszeres kapcsolat az óvodapedagógusokkal, gyermekekkel, szülőkkel, szakemberekkel.

-A Gyermekjóléti Szolgálat családgondozói kérésére 47 pedagógiai véleményt küldtem.

32 alkalommal történt jelzés a családgondozók felé, elhanyagolás, vagy veszélyeztetettség, igazolatlan hiányzás miatt.

-Óvodát változtató gyermek figyelemmel kísérése az új óvodába érkezéséig.

-Minden hátrányos helyzetű /halmozottan hátrányos helyzetű gyermek nyilvántartásba vétele.

-Adatok biztosítása a statisztikához, pályázatokhoz, önkormányzatnak, KIR központi nyilvántartásához.

-Óvodai szülői értekezleten igény szerint részvétel, a kívánt témából készülve.

- Esetmegbeszéléseken, esetkonferenciákon, szakmaközi megbeszéléseken részvétel, amennyiben meghívást kapok, és a meghívó nem az adott napon érkezik.

A számadatokból megfigyelhető, hogy az óvodába járó gyerekek számához képest,

milyen magas a hátrányos és halmozottan hátrányos gyerekek aránya, valamint a rendszeres gyermekvédelmi kedvezményben részesülők száma. Sajnos ezek az adatok mind arra utalnak, hogy továbbra is magas az óvodás korú gyermeket nevelő családokban az elszegényedés.

Egyre több a szociális segítségre szoruló gyermek, mely tapasztalható a normatív támogatás /ingyenes étkezés/ igénylései alapján is. Tény hogy, a 355 gyermekből 20 gyermeknek a szülei fizetik az óvodai étkezés térítési díját. Emellett folyamatosan emelkedik a sajátos nevelési igényű gyermekek száma.

Tapasztalataim alapján sajnos, sok esetben a szülők nem érzik a problémáik súlyát. Sajnos sok esetben fordul elő, szülői elhanyagolás, fejtetvesség, igazolatlan hiányzások.

Ezért tartjuk fontosnak a családok a gyerekek figyelemmel kísérését, támogatását, mivel a családi nevelés kiegészítése, alapfeladataink körébe tartozik. Azoknál a családoknál, akik szociálisan hátrányos helyzetűek, elváltak, csonka családok, avagy sérült gyermeket nevelnek (érzelmileg, testileg, szellemileg) fokozottabb odafigyelést igényelnek.

Ebben a nevelési évben sajnos olyan probléma is felmerült, amely eddig nem volt jellemző, egy esetben a gyermeket a Minimanó óvodában „felejtett” a szülő. A gyermekjóléti szolgálat segítségével került haza a gyermek 18 óra után. Egy esetben pedig, mikor Józsefháza és Tiszavasvári között nagy baleset volt a Józsefházán lakó gyerekek hazaszállítása okozott problémát, mivel a tömegközlekedést teljesen leállították. Ez esetben is a gyermekjóléti szolgálattól kértünk segítséget a gyerekek hazaszállítása érdekében.

Ezért is fontos a megfelelő kapcsolatrendszer kialakítása a szülőkkel, családokkal, Család és Gyermekjóléti Szolgálattal, Gyermekjóléti Központtal, Védőnői Szolgálattal, Bölcsődével, orvosokkal, Önkormányzattal, Járási Hivatallal.

Tiszavasvári, 2017. június 07. Rókáné Sári Erzsébet

gyermekvédelmi felelős

*3.számú melléklet*

**A TEOI -ban működő munkaközösségek éves értékelése**

A Tiszavasvári Egyesített Óvodai Intézmény honlapját szerkesztő szakmai munkaközösség éves munkájának értékelése a 2016/ 2017-es nevelési évben

**Munkaközösségünk tagjai a 2016/ 2017-es nevelési évben:**

Dampfné Róka Ildikó

Fagyasné Pető Tünde

Kádár Gyuláné Oláh Irén

Lakatosné Bodnár Erika

Pethéné Ujhelyi Marianna

**A munkaközösség kitűzött céljai a 2016-2017-es nevelési évben:**

- A Tiszavasvári Egyesített Óvodai Intézmény és intézményegységeinek bemutatása a honlapon, tájékoztatás nyújtása az óvodák feladatairól, programjáról, mindennapi munkájáról.

**A munkaközösség éves munkájáról:**

A munkaközösség tagjai lehetőségükhöz mérten igyekeztek a honlapot frissíteni.

A Minimanó és a Lurkó –kuckó óvodában frissült a Bemutatkozó oldal, illetve a „Galéria”, ahol több fotó közzétételével lehetőség nyílik az óvodai események bemutatására.

Szükség szerint frissítettem a „Szervezetünk”, „Alapdokumentumaink”, „Kezdőlap”, „Hírek” oldalakat.

A honlap jól működik, könnyen kezelhető.

Pethéné Ujhelyi Marianna

munkaközösség vezető

Tiszavasvári, 2017. június 15.

A LANGAMÉTA MUNKAKÖZÖSSÉG 2016/17 – ES MUNKÁJÁNAK ÉRÉTÉKELÉSE

2016. november – Az éves munkaterv megbeszélése, a következő Langaméta – nap tervének felállítása.

2016. november 28. - Langaméta kiállítás elkészítése, „Segítség! Medvék a múzeumban!” címmel. Rékasi Lászlóné maci adományából készült kiállítás megvalósítása. A kiállítást megnyitotta: Benyusz Marcell, és Rékasi Lászlóné.

2017. április 21. Langaméta kiállítás megszervezése és megvalósítása. Téma. Gyűjtőszenvedély. Szalvéta, képeslap és bélyeggyűjtemény kiállítás a múzeumban.

2017. április 28. – XIV. Langaméta – nap. Helyszín a Találkozások Háza. Előadás témája: A drámapedagógia helye és szerepe az óvodában. Előadó: Dancs Katalin. Az új kiállítás helyszíne a Vasvári Pál Múzeum, a kiállítást megnyitotta: Kulcsár Lászlóné. A Langaméta – nap ismét a helyi gasztronómiai kóstolóval zárult.

2017. augusztus – a Langaméta játékeszközök átvizsgálása, rendezése, karbantartása.

Opre Csabáné munkaközösség vezető

Tiszavasvári, 2017. június 28.

***Mérés munkaközösség 2016/2017 évi munkájának értékelése***

Ebben a nevelési évben munkaközösségünk tagjai minden óvodából képviseltették magukat.

A munkaközösség nyolc fővel tevékenykedett.

Elkészítettük a gyermekek fejlődését nyomon követő és mérési dokumentáció anyanyelvi képességek mérésének mellékletét, valamint a hozzá kapcsolódó anyanyelvi kisokost.

Ez a rész húsz megfigyelési szempontot tartalmaz, mely átöleli az anyanyelvi képességek minden területét. Ezt azért tartottuk fontosnak, mert az előzően használt dokumentáció nem terjedt ki minden területre, csupán részterületet érintett.

Fontosnak tartjuk az anyanyelvi képességek alapos megismerését, mely után játékosan, tevékenységbe ágyazottan, reális sikerélmény biztosításával, minden lehetőséget kihasználva fejlesszük ezt a képességet is.

A megfigyelendő területek megbízható információt adnak a gyermek fejlettségéről, meghatározhatók a különböző feladatok, lehetőséget biztosít az átlagtól való eltérések vizsgálatára.

Ez alapján az óvodapedagógusok a fejlettségi szinthez igazodó terveket készíthetnek.

Az óvodapedagógusok munkájának megkönnyítése érdekében elkészült a dokumentációhoz kapcsolódó magyarázat és útmutató. Felhasználtuk a korábbi segédanyagokat, eszközöket, de újak is belekerültek. A legtöbb szemponthoz példákat is kapcsoltunk, hogy legyen választási lehetősége mindenkinek. Hasonló gyakorlati elemekkel, játékokkal is dolgozhatnak az óvodapedagógusok.

Az új dokumentációt három csoportban próbálták ki, de a jövőben folyamatosan minden csoport bevezeti az új anyanyelvi megfigyelési szempontokat.

Tiszavasvári, 2017-06-11. Olajosné Agócs Margit

Mérés munkaközösség vezető

**Mérés munkaközösség 2016/2017 évi munkájának értékelése**

Ebben a nevelési évben munkaközösségünk tagjai minden óvodából képviseltették magukat.

A munkaközösség nyolc fővel tevékenykedett.

Elkészítettük a gyermekek fejlődését nyomon követő és mérési dokumentáció anyanyelvi képességek mérésének mellékletét, valamint a hozzá kapcsolódó anyanyelvi kisokost.

Ez a rész húsz megfigyelési szempontot tartalmaz, mely átöleli az anyanyelvi képességek minden területét. Ezt azért tartottuk fontosnak, mert az előzően használt dokumentáció nem terjedt ki minden területre, csupán részterületet érintett.

Fontosnak tartjuk az anyanyelvi képességek alapos megismerését, mely után játékosan, tevékenységbe ágyazottan, reális sikerélmény biztosításával, minden lehetőséget kihasználva fejlesszük ezt a képességet is.

A megfigyelendő területek megbízható információt adnak a gyermek fejlettségéről, meghatározhatók a különböző feladatok, lehetőséget biztosít az átlagtól való eltérések vizsgálatára.

Ez alapján az óvodapedagógusok a fejlettségi szinthez igazodó terveket készíthetnek.

Az óvodapedagógusok munkájának megkönnyítése érdekében elkészült a dokumentációhoz kapcsolódó magyarázat és útmutató. Felhasználtuk a korábbi segédanyagokat, eszközöket, de újak is belekerültek. A legtöbb szemponthoz példákat is kapcsoltunk, hogy legyen választási lehetősége mindenkinek. Hasonló gyakorlati elemekkel, játékokkal is dolgozhatnak az óvodapedagógusok.

Az új dokumentációt három csoportban próbálták ki, de a jövőben folyamatosan minden csoport bevezeti az új anyanyelvi megfigyelési szempontokat.

Tiszavasvári, 2017-06-11. Olajosné Agócs Margit

Mérés munkaközösség vezető

A Tiszavasvári Egyesített Óvodai Intézmény honlapját szerkesztő szakmai munkaközösség éves munkájának értékelése a 2016/ 2017-es nevelési évben

**Munkaközösségünk tagjai a 2016/ 2017-es nevelési évben:**

Dampfné Róka Ildikó

Fagyasné Pető Tünde

Kádár Gyuláné Oláh Irén

Lakatosné Bodnár Erika

Pethéné Ujhelyi Marianna

**A munkaközösség kitűzött céljai a 2016-2017-es nevelési évben:**

- A Tiszavasvári Egyesített Óvodai Intézmény és intézményegységeinek bemutatása a honlapon, tájékoztatás nyújtása az óvodák feladatairól, programjáról, mindennapi munkájáról.

**A munkaközösség éves munkájáról:**

A munkaközösség tagjai lehetőségükhöz mérten igyekeztek a honlapot frissíteni.

A Minimanó és a Lurkó –kuckó óvodában frissült a Bemutatkozó oldal, illetve a „Galéria”, ahol több fotó közzétételével lehetőség nyílik az óvodai események bemutatására.

Szükség szerint frissítettem a „Szervezetünk”, „Alapdokumentumaink”, „Kezdőlap”, „Hírek” oldalakat.

A honlap jól működik, könnyen kezelhető.

Pethéné Ujhelyi Marianna

munkaközösség vezető

Tiszavasvári, 2017. június 15.